இரண்டு பேரும் நிறுத்துங்கள்!': வட கொரியா - அமெரிக்காவைக் கண்டித்த வல்லரசுகள்

வட கொரியாவின் மேற்குப் பகுதியான பாங்கியானிலிருந்து புதிய ஏவுகணைச் சோதனையை அந்நாட்டு அரசு, சில நாள்களுக்கு முன்னர் நடத்தியது. அந்த ஏவுகணை, கண்டம் விட்டு கண்டம் பாயக்கூடிய திறன் படைத்தது என்று யூகிக்கப்படுகிறது. 'இது, அமெரிக்காவை அச்சுறுத்துவதற்காக எடுக்கப்பட்ட நட வடிக்கை' என்று கூறப்படுகிறது. இதற்கு அமெரிக்க அதிபர் டொனால்ட் ட்ரம்ப், 'வட கொரியா மீண்டும் ஓர் ஏவுகணைச் சோதனையை நடத்தியுள்ளது. வட கொரிய அதிபருக்கு வாழ்க் கையில் வேறு எதுவும் வேலையே இல்லையா. தென் கொரியாவும் ஜப்பானும் இந்தத் தொடர் ஏவுகணைச் சோதனையைப் பொறுத்துக்கொள்வது ஆச்சர் யமாக உள்ளது. சீனா, இந்தச் சம்பவம்குறித்து வட கொரியா மீது மிகவும் கடுமையான நடவடிக்கை எடுத்து, இந்த மதிகெட்ட வேலைக்கு முடிவு கட்டுமா என்று பார்க்கலாம்' எனத் தனது அதிகாரபூர்வ ட்விட்டர் பக்கத்தில் பதிவிட்டுள்ளார். இதையடுத்து, சீன அதிபர் ஜின்பிங் மற்றும் ரஷ்ய அதிபர் விளாடிமிர் புதின் ஆகியோர் மாஸ்கோவில் சந்தித்து இந்தப் பிரச்னைகுறித்து ஆலோசனை நடத் தினர். பின்னர், இரு நாடுகளும் கூட்டாக ஒரு அறிக்கையை வெளியிட்டன. அதில், 'வட கொரியா நடத்திவரும் அணு ஆயுதச் சோதனைகள் மற்றும் இதர ஏவுகணைச் சோதனைகளை உடனடியாக நிறுத்திக்கொள்ள வேண்டும். அதே நேரத்தில், அமெரிக்கா - தென் கொரியா இணைந்து கூட்டாக மேற்கொள்ளும் ராணுவப் பயிற்சிகளையும் இதற்குமேல் பண்ணக்கூடாது' என்று குறிப்பிட்டுள்ளன.


டிரம்பை கடுமையாக சாடிய மிச்சேல் ஒபாமா

அமெரிக்க பள்ளிகளில் ஒபாமா ஆட்சியில் வழங்கப்பட்ட சத்தான உணவுகளின் முக்கியத்துவத்தை குறைத்த டிரம்பை, மிசேல் ஒபாமா கடுமையாக சாடி யுள்ளார். ஒபாமாவின் மனைவி மிசேல் அமெரிக்காவின் முதல் பெண்மணியாக இருந்தபோது அமெரிக்க குழந்தைகள் உடல் பருமனைக் குறைக்கவும், உடலை வலுப்படுத்தவும் சத்தான உணவுகளுக்கு முக்கியத்துவம் கொடுக்கும் வகையில் பல நடவடிக்கைகளை மேற் கொண்டார். ஆனால் பின்னர் ஆட்சிக்கு வந்த டிரம்ப் நிர்வாகம் பள்ளிகளில் வழங்கப்படும் சத்தான உணவுகளின் முக்கியத்துவத்தை குறைத்துள்ளது. இதுகுறித்து தற் போது பேசியுள்ள மிசேல், நம் குழந்தைகள் பள்ளியில் நல்ல உணவுகளை சாப்பிடுவதை நீங்கள் விரும்பமாட்டீர்களா? ஒருவர் நம் குழந்தைகள் குப் பையைச் சாப்பிடுவதற்கு சம்மதம் என்று சொல்கிறார் என்றால், அதை நாம் எப்படி ஏற்றுக்கொள்ள முடியும்? அதை எப்படி நாம் கொண்டாட முடியும்? அமெரிக்காவில் உள்ள உணவகங்கள் மற்றும் கடைகளில் விற்கும் உணவுகளில் உள்ள கலோரி எண்ணிக்கை அளவை பட்டியலிட வேண்டும் என்பதை டிரம்ப் தள்ளிபோட்டுள்ளார். இதனால், உணவில் எவ்வளவு கலோரி இருக்கிறது என்பது அதை வாங்கி உண்பவர்களுக்குத் தெரியாமலேயே போகும் என கடுமையான கண்டனத்தை தெரிவித்துள்ளார்.


மேற்குவங்கத்தில்  நடந்தது வரலாற்றில் எங்கும் நடக்காதது

சாரதா சிட்ஃபண்ட்  மோசடி வழக்கில் சிபிஐ விசாரணையை மம்தா தடுத்து நிறுத்தியுள்ளதாக மத்திய அமைச்சர் ராஜ்நாத் சிங் மக்களவையில் தெரி வித்தார். மேலும் அவர் கூறியது, கடமையை செய்ய கொல்கத்தா சென்ற சிபிஐ அதிகாரிகள் தடுத்து நிறுத்தப்பட்டு, மாநில காவல்துறையினரால் கைது செய்து காவலில் வைக்கப்பட்டுள்ளனர். கொல்கத்தாவில் நடந்த இந்த நிகழ்வு வரலாற்றில் எங்கும் நிகழாதது என்று கூறினார்.

இதனிடையே, இந்த விவாதத்தில் எதிர்க்கட்சி உறுப்பினர்கள் பெரும் அமளியில் ஈடுபட்டுள்ளனர். இதையடுத்து அவை பிற்பகல் 2 மணி வரை ஒத்திவைக்கப்பட்டது.


கேமரன்மலையில் தே.மு வெற்றி செல்லாது. தேர்தல் நீதிமன்றம் அதிரடி அறிவிப்பு

கோலாலம்பூர்,

நடந்து முடிந்த 14 ஆவது பொதுத் தேர்தலில் கேமரன்மலை நாடாளுமன்றத் தொகுதியில் தேசிய முன்னணி வேட்பாளர் டத்தோ சி. சிவராஜ் போட்டியிட்டு வெற்றி பெற்றது செல்லாது என்று நேற்று தேர்தல் நீதிமன்றம் அறிவித்துள்ளது. அத்தொகுதி தேர்தல் முடிவை ரத்து செய்வதாக தேர்தல் நீதிமன்ற நீதிபதி அஸிஸா நவாவி அறிவித்தார். அத்தொகுதியில் மறுதேர்தல் நடத்தப்பட வேண்டும் என்றும் அவர் உத்தரவிட்டார்.

Read More: Malaysia Nanban Tamil Daily on 1.12.2018


சளிக்காய்ச்சல்! சளிக்காய்ச்சல்!

எச்1என்1 சளிக் காய்ச்சல் காரணமாக கர்ப்பிணி ஒருவர் மரண முற்றார். இதனை திரெங் கானு சுகாதார இலாகா உறுதிப்படுத்தியுள்ளது. எனினும் எச்1என்1 பிரச்சினை மாநிலத்தில் மோசமாகி வருவதாக கூறப்படு வதை மாநில சுகாதார இலாகா வின் இயக்குநர் டாக்டர் முகமது ஒமார் மறுத்தார். காய்ச்சல் காரணமாக ஒரு வார காலமாக அவதிப்பட்டு வந்த இந்த பெண்மணி ஏப்ரல் 7ஆம் தேதி மருத்துவமனையில் அனு மதிக்கப்பட்டார். அரசாங்க மருத்துவமனைக்கு செல்வதற்கு முன்பாக இவர் சிகிச்சைக்காக தனியார் மருத்துவமனைக்கு சென்றிருந்தார். தீவிர சிகிச்சைப் பிரிவில் அனுமதிக்கப் பட்டிருந்த இவர் முதலில் இவரின் நிலையில் முன்னேற்றம் தெரிந்தது. ஆனால் ஏப்ரல் 13இல் இவர் மரணமுற்றார். எச்1என்1 சளிக்காய்ச்சல் கிருமிகளுக்கு ஆட்படக்கூடிய வர்கள் கர்ப்பிணிப் பெண்கள், சிறுவர்கள், பெரியவர்கள் மற்றும் நீரிழிவு நோய் போன்ற நோயி னால் பாதிக்கப்பட்டவர்கள். இந்தத் தொற்றுக் கிருமி குறித்து பொதுமக்கள் தேவை யில்லாமல் கலவரமடையக் கூடாது என்றும் மாநில சுகாதார இலாகா இயக்குநர் டாக்டர் முகமது ஒமார் கேட்டுக் கொண் டார். எச்1என்1 நோய்க்கான அறிகுறிகள் இருக்குமானால் அப் படிப்பட்டவர்கள் வெளி யாட்களுடன் கலந்துற வாடக்கூடாது.


தமிழகத்தில் போராட்டம் தொடர்ந்தால், தமிழக வாகனங்களை கர்நாடகாவில் தடுப்போம்

பெங்களூர்: காவிரி மேலாண்மை வாரியம் அமைக்க வலியுறுத்தி தமிழகத்தில் போராட்டங்கள் நடைபெற்றால் தமிழக வாகனங்கள் தடுத்து நிறுத்தப்படும் என்று வாட்டாள் நாகராஜ் மிரட்டல் விடுத்தார். காவிரி மேலாண்மை வாரியம் அமைக்க வலியுறுத்தி தமிழகத்தில் பெரும் போராட்டங்கள் நடந்து கொண்டுள்ளன. இந்த நிலையில், கன்னட அமைப்பான கன்னட சலுவளி வாட்டாள் என்ற கட்சியின் தலைவர் வாட்டாள் நாகராஜ் இன்று பெங்களூரில் போராட்டம் நடத்தினார். தமிழகத்தில் கொடுக்கப்படும் அழுத்தங்களுக்கு எதிராக இந்த போராட்டம் நடைபெற்றது.

இதையடுத்து அவர் கைது செய்யப்பட்டார். முன்னதாக நிருபர்களிடம் வாட்டாள் நாகராஜ் கூறியதாவது: ஏப்ரல் 16ம் தேதிக்குள் தமிழகத்தில் காவிரி தொடர்பான போராட்டங்களை நிறுத்த வேண்டும். ஏப்ரல் 16க்கு பிறகும் போராட்டம் தொடர்ந்தால் 16ம் தேதிக்கு பிறகு, தமிழக வாகனங்களை கர்நாடகாவில் தடுப்போம். இவ்வாறு அவர் தெரிவித்தார். நடிகர்கள், கமல்ஹாசன், ரஜினிகாந்த் ஆகியோர் காவிரி விஷயத்தில் கர்நாடகாவிற்கு எதிராக கருத்து கூறியுள்ளதால் அவர்கள் படங்களை கர்நாடகாவில், வெளியிட அனுமதிக்க மாட்டோம் என வாட்டாள் நாகராஜ் தெரிவித்திருந்தார். இந்த நிலையில், இப்போது தமிழக வாகனங்களை தடுத்து நிறுத்துவதாக கூறியுள்ளார். இதனால், கர்நாடக வாழ் தமிழர்களிடையே பரபரப்பு சூழல் நிலவுகிறது.


மனைவி புகார் எதிரொலி... பாலாஜி மீது போலீஸ் வழக்குப்பதிவு!

விஜய் டிவி தொகுப்பாளர் பாலாஜி மீது அவர் மனைவி நித்யா சில நாள்களுக்கு முன்பு மாதவரம் காவல் நிலையத்தில் புகார் ஒன்றை தெரிவித்திருந்தார். அதில் அவர், என் கணவர் பாலாஜி சாதியைக் குறிப்பிட்டுத் திட்டுவதாகக் குறிப்பிட்டிருந்தார். ஆனால், இது தொடர்பாக மாதவரம் காவல் நிலையத்தில் வழக்குப்பதிவு எதுவும் செய்யாமல் இருந்தது. இதனால் மனமுடைந்த நித்யா இது தொடர்பாக கடந்த ஜூன் 1-ம் தேதி சென்னை கமிஷனர் அலுவலகத்தில் புகார் ஒன்றைக் கொடுத்தார். அதில் அவர், ’மாதவரம் போலீஸார் எனது வழக்கைப் பதிவு செய்ய மறுக்கிறார்கள்’ என்று புகார் கூறி மனு ஒன்றை கமி ஷனர் அலுவலகத்தில் கொடுத்தார். இந்தப் புகார் தொடர்பாக சென்னை மாதவரம் காவல் நிலையத்தில் பாலாஜி மீது பல்வேறு வழக்குகளின் பேரில் வழக்குப் பதிவு செய்யப்பட்டுள்ளது. இந்தப் புகார் குறித்து விசாரணை நடத்திய மாதவரம் போலீஸார் நடிகர் பாலாஜி மீது மனைவிக்கு கொலை மிரட்டல் விடுத்தது, ஆபாசமாகப் பேசி கொடுமைப்படுத்தியது, பெண்கள் வன்கொடுமை சட்டம், சாதி ரீதியாக அவரை இழிவுபடுத்திப் பேசியதாக sc/st act உள்ளிட்ட நான்கு பிரிவுகளில் வழக்குப் பதிவு செய்துள்ளனர். இந்த வழக்கு குறித்து பாலாஜியை விரைவில் கைது செய்து போலீஸார் விசாரணை நடத்த உள்ளனர்.


வாட்சாப்பில் வரும் மருத்துவ  தகவல்களை நம்பி ஏமாறாதீர்.

பி.ஏ.கந்தையா தெலுக் இந்தான், வாட்சாப் இணைய வலைத் தளங்கள் மருத்துவம் சாராதவர்களால் கூறப்படும் மருந்துகள் மருத்துவ ஆலோசனைகளைப் பொது மக்கள் நம்பி ஏமாற வேண்டாம் என்று பினாங்கு பயனீட்டாளர் சங்கம் கேட்டுக் கொண்டது. தற்போது வாட்சாப், இணைய வலைத்தளங்களில் மருத்துவ சம்பந்தமே இல்லாதவர்கள் ஆளாளுக்கு நாட்டு மருந்து அல்லோபதி (ஆங்கில) மருத்துவம் குறித்து ஆலோசனை கூறி வருகின்றனர். ஒரு சில ஆலோசனைகள் உண்மையாகவும் இருக்கலாம். ஏற்கக் கூடியதாகவும் இருக்கலாம். ஒரு சில நேரங்களில் ஒரு சிலருக்கு ஒவ்வொரு மருந்தாகவும் இருக்கலாம் எல்லாருக்கும் எல்லா மருந்துகளும் பொருந்தி விடாது. தங்களுக்கு ஏற்படும் உபாதைகள் நோய்களுக்கு மருத்துவர்களின் வழி காட்டுதல், ஆலோசனைப் படிதான் மருந்து சாப்பிட வேண்டும் என்று பி.ப.சங்கத் தின் கல்விப் பிரிவு அதிகாரி என்.வி.சுப்பாராவ் கூறினார்.ஒருவருக்கு ஏற்படும் நோய் உபாதைகளுக்கு மருத்துவர்களின் ஆலோசனை வழி காட்டுத லின்றி மருந்து சாப்பிட்டால் அது விபரீதத்தில் தான் முடியும் என்றும் சுப்பாராவ் கூறினார். பொது மக்கள் நோய் உபாதைகள், அதற்கான மருந்துகள் குறித்து அனைத்து நிலையிலும் எச்சரிக்கையாக இருக்கவேண்டும்.


ஜுன் மாதம் மிரட்ட வரும் ’ஜுராஸிக் வேர்ல்ட்’ - ட்ரெய்லர்!

உலகையே திரும்பிப் பார்க்க வைத்த ஒருசில படங்களில் ஜுராஸிக் பார்க்கும் ஒன்று. கோடிக்கணக்கான வருடங்களுக்கு முன் அழிந்து போன டைனோசர்ஸை ஸ்பீல்பெர்க் உருவாக்கி உலவவிட்டதை காண ஜனங்கள் ஆர்வமுடன் திரையரங்குகளில் திரண்டார்கள்.

முதலிரு பாகங்களை இயக்கியவர் மூன்றாவது பாகத்தில் இயக்குனர் பொறுப்பிலிருந்து விலகிக் கொண்டார். நான்காவது பாகத்தை இயக்கும் பொறுப்பை Colin Trevorrow -விடம் தந்திருக்கிறக்ர். இவர் இதுவரை ஒரேயொரு படம் மட்டும் - சேஃபடி நாட் கியாரண்டி - இயக்கியிருக்கிறார் என்பது குறிப்பிடத்தக்கது.

நான்காம் பாகமான ஜுராஸிக் வேர்ல்ட் திரைப்படத்தை இயக்கவில்லை என்றாலும் படத்தின் எக்ஸிக்யூட்டிவ் பொறுப்பை ஸ்பீல்பெர்க் ஏற்றுக் கொண்டிருக்கிறார். ரிக் ஜஃபா, அமண்டா சில்வர் படத்தின் திரைக்கதையை எழுதியிருக்கிறார்கள், ஜுன் மாதம் திரைக்கு வருகிறது. மேலும் இதன் ட்ரெய்லர் இப்போது வெளியாகி மிரட்டி வருகிறது.


அனைத்துலக மாஸ்டர் ஓட்டப்பந்தயப் போட்டி

கோலாலம்பூர் அனைத்துலக மாஸ்டர் ஓட்டப்பந்தயப் போட்டியில் மலேசிய மாஸ்டர் ஓட்டப்பந்தயச் சங்கத்தின் புரவலர் டத்தோஸ்ரீ புலேந்திரன் தங்கப்பதக்கம் வென்று அசத்தினார்.சரவாவில் நடைபெற்ற 31ஆவது அனைத்துலக மாஸ்டர் ஓட்டப்பந்தயப் போட்டியில் 12 நாடுகளில் இருந்து 700க்கும் மேற்பட்ட போட்டியாளர்கள் கலந்து கொண்டனர். இப்போட்டியை சரவா மாநிலத்தின் முதலமைச்சர் டத்தோ அமார் அபாங் ஹாஜி அப்துல் ரஹ்மான் ஜொகாரி தொடக்கி வைத்தார். இந்தியாவை பிரதி நிதித்து 194 போட்டியாளர்கள் இப்போட்டியில் கலந்து கொண்டதுடன் 55 தங்கம், 73 வெள்ளி, 26 வெண்கலம் ஆகிய பதக்கங்களை வென்று சாதனை படைத்தனர். மலேசிய மாஸ்டர் ஓட்டப்பந்தயச் சங்கத்தின் புரவலர் டத்தோஸ்ரீ டாக்டர் வி. புலேந்திரன் 55-59 வயதுக்குட்பட்டவர்களுக்கான 1500 மீட்டர் ஓட்டப் போட்டியில் கலந்து கொண்டு தங்கப்பதக்கத்தை தட்டிச் சென்றார். 10,000 மீட்டர் ஓட்டப்போட்டியின் முன்னாள் வெற்றியாளரான டத்தோஸ்ரீ புலேந்திரன் 1982ஆம் ஆண்டு நடைபெற்ற சிங்கப்பூர் பொது அனைத்துலக போட்டியின் 5000 மீட்டர் ஓட்டத்தில் தங்கப்பதக்கம் வென்றார். போட்டியை முன்னிட்டு ஏற்பாடு செய்யப்பட்டிருந்த விருந்து நிகழ்வில் 800க்கும் மேற்பட்டோர் கலந்து கொண்டனர். இந்நிகழ்ச்சியில் வரவேற்புரையாற் றிய ஆசிய மாஸ்டர் ஓட்டப்பந்தயச் சங்கத்தின் செயலாளர் சிவப்பிரகாசம் சிவசம்பு, நிதியுதவி வழங்கி முழு ஒத்துழைப்பு வழங்கிய சரவா மாநில அர சாங்கத்திற்கும் குறிப்பாக முதலமைச்சருக்கும் விளையாட்டுத்துறை அமைச்சருக்கும் நன்றிகளை தெரிவித்துக் கொண்டார்.


கடப்பிதழ் காணவில்லையா? வெள்ளி 1,000 அபராதம்

புத்ரா ஜெயா, இவ்வாண்டு முதல் ஆறு மாதங்களில் தங்களின் கடப்பிதழ்களை காணடித்தவர்களின் எண்ணிக்கை 31,287 என்று குடிநுழைவுத்துறை தலைமை இயக்குநர் டத்தோஸ்ரீ முஸ்தபா அலி தெரிவித்தார். ஒருவரின் கவனக் குறைவால் கடப்பிதழ்கள் காணாமல் போய் விடுகிறது. தொலைந்து போன கடப்பிதழ் பத்திரத்திற்குப் பதிலாக புதிய ஆவணத்திற்கு விண்ணப்பம் செய்பவர்களுக்கு 200 வெள்ளியிலிருந்து ஆயிரம் வெள்ளி வரை அபராதம் விதிப்பது குறித்து குடிநுழைவு இலாகா ஆலோசித்து வருகிறது. அடையாளக் கார்டினை தொலைத்தவர்கள் புதிய கார்டு எடுப்பதற்கு அபராதம் விதிக்கப்படுகிறது.இதுவரையில் கடப்பிதழை தொலைத்தவர்களுக்கு குடி நுழைவுத்துறை அபராதம் விதித்ததில்லை. எனவே இப்போது கடுமையான நடவடிக்கை எடுக்க வேண்டிய காலக்கட்டம் நெருங்கிவிட்டது. சட்டவிதிகள் மாறத்தான் வேண்டும். முதல் முறையாக தொலைந்து விட்டால் அபராதம் 200 வெள்ளி. இரண்டாவது தடவையாக தொலைத்து விட்டால் அபராதம் 500 வெள்ளி. மூன்றாவது முறை என்றால் அபராதம் ஆயிரம் வெள்ளி. ஒருவருக்கு அபராதம் விதித்து தண்டனைக்கு உள்ளாக்குவது எங்களின் நோக்கம் அல்ல. மாறாக கடப்பிதழ் வைத்திருப்போர் பொறுப்புடன் நடந்து கொள்ள வேண்டும் என்பதே எங்களின் நோக்கமாகும்.கொள்கையளவில் குடிநுழைவு இலாகாவின் ஆலோசனைக்கு அரசு ஒப்புதல் தந்துள்ளது. விவ காரம் துணைப்பிரதமர் டத்தோஸ்ரீ டாக்டர் அகமது ஜாஹிட் ஹமிடியின் கவனத்திற்கு கொண்டு செல்லப்பட்டுள்ளது. கடப்பிதழ் காணாமல் போவது எளிதாக நடைபெறும் ஒரு செயலாக இருக்கிறது. அடிக்கடி காணாமல் போவது ஒருவரின் பொறுப்பற்ற செயல் என்றே அர்த்தம். இந்த முக்கியமான ஆவணத்தை கவனக்குறைவாக கண்ட கண்ட இடங்களில் வைத்துவிட்டு தேடுவது முறையல்ல என்றும் அவர் கூறினார்.


தமிழகமெங்கும் வலுக்கும் மாணவர் போராட்டம்.

சென்னை, ஜன.24-

கடந்த சில தினங்களுக்கு முன்னர் தமிழக அரசு, பேருந்து கட்டணத்தை இரு மடங்காக உயர்த்தியது. சாதாரண மற்றும் நடுத்தர வர்க்க மக்களை இந்த கட்டண உயர்வு மிகவும் பாதித்துள்ளது.10 ரூபாய் கட்டணம் செலுத்தி வந்த பயணிகள் தற்போது 25 ரூபாய் கட்டணம் செலுத்த வேண்டிய நிலைக்கு அரசு தள்ளியுள்ளது. இது பொதுமக்கள் மத்தியில் கடும் அதிருப்தியை ஏற்படுத்தியுள்ளது.

கட்டண உயர்வு என்றால் ஏதோ 2 அல்லது 3 ரூபாய் உயர்த்தலாம். ஆனால் இப்படி இரண்டு மடங்குக்கும் அதிகமாக பஸ் கட்டணங்களை உயர்த்தினால் ஏழைகள் எப்படி பயணம் செய்வார்கள்? அரசின் இந்த பஸ் கட்டண உயர்வின் முடிவுக்கு எதிர்ப்பு தெரிவித்து பல்வேறு கட்சியினர் பேசியும், அறிக்கை வெளியிட்டும் வருகின்றனர். ஆனால் அரசு எந்த குரலுக்கும் செவிசாய்க்காமல் உள்ளது. இதனையடுத்து சென்னை, கோவை, விழுப்புரம், சேலம், தஞ்சை உள்ளிட்ட தமிழகத்தின் பல பகுதிகளில் மாணவர்கள் போராட்டத்தில் குதித்துள்ளனர்.

ஏற்கெனவே ஜல்லிக்கட்டு விவகாரத்தில் மாணவர்கள் போராட்டத்தில் குதித்தது தமிழகம் முழுவதும் அந்த போராட்டம் காட்டுத்தீப்போல பரவி உல கையே திரும்பி பார்க்க வைத்தது. இறுதியில் அரசு மாணவர்களின் போராட்டத்துக்கு அடிபணிந்து அவசர சட்டத்தை இயற்றி போராட்டத்தை முடிவுக்கு கொண்டு வந்தது.இந்நிலையில் மீண்டும் பஸ் கட்டண உயர்வுக்கு மாணவர்கள் குரல் கொடுத்து போராட்டத்தில் குதித்துள்ளனர். இந்த போராட்டம் ஜல்லிக்கட்டு போராட்டம் போல வெடிக்க வாய்ப்புள்ளதாக கூறப்படுகிறது.

நாங்கள் போராட்டம் செய்ய வேண்டும் என்று நினைத்து போராட்டத்தில் ஈடுபடவில்லை. எங்களைப் போராட்டத்திற்கு நீங்கள் தான்  தள்ளுகிறீர்கள். இந்தப் பேருந்து கட்டண உயர்வை அரசு திரும்பப்பெறாவிட்டால் மீண்டும் ஒரு ஜல்லிக்கட்டு போராட்டம் போல தமிழகம் இந்தப் போராட்டத்தையும் காணும் என மாணவர்கள் தெரிவித்தனர். மேலும், தமிழகத்தையும் எங்களையும்  ஆள்வதற்கு பல ரஜினி, கமல் போன்ற ஹீரோக்கள் துடிக்கின்றனர். குறிப்பாக ரஜினி தீவிர அரசியலில் ஈடுபடப்போவதாகவும், மக்களுக்காக இனியும் நான் எதுவுமே செய்யாவிட்டால் அது குற்றவுணர்வாக இருக்கும் என பேசினாரே அவரின் குரல் ஏன் மௌனிக்கிறது எனவும் மாணவர்கள் சத்தமிட்டனர்.


இருவரை ஏமாற்றினார்  வழக்கறிஞர்  சாந்தி!

மலிவு விலை அடுக்குமாடி குடியிருப்புத் திட்டத்தில் முதலீடு செய்தால் வீடு கிடைக்குமென்று இருவரை ஏமாற்றியதாகக் கைது செய்யப்பட்ட வழக் கறிஞர் சாந்தி (வயது 48) இங்குள்ள மாஜிஸ்திரேட் நீதிமன்றத்தில் நேற்று குற்றஞ்சாட்டப்பட்டார். அந்த இருவரிடமும் மொத்தம் 4 லட்சத்து 50 ஆயிரம் வெள்ளியை சாந்தி ஏமாற்றிப் பெற்றிருக்கிறார். மலிவு விலை அடுக்குமாடி குடியிருப்பில் முதலீடு செய்தால் அவர்களுக்குச் சந்தை விலையை விடக் குறைந்த விலையில் வீடு கிடைக்கும் எனக்கூறி அவர்களை ஏமாற்றியதாக சாந்தி மீது குற்றம் பதிவாகியுள்ளது. ஆனால், அவர் பயன்படுத்திய அடுக்குமாடி குடியிருப்பின் பெயர் உண்மை இல்லையென்றும் அப்படி ஒரு அடுக்குமாடி குடியிருப்பபைக் கட்டும் திட்டமே இல்லையென்றும் போலீஸ் விசாரணையில் தெரிய வந்தது.குற்றவியல் சட்டப் பிரிவு 420-இன் கீழ் அவர் குற்றஞ்சாட்டப்பட்டுள்ளார். குற்றம் நீருபிக்கப் பட்டால், அவருக்கு 10 ஆண்டு சிறைத் தண்டனையும் பிரம்படியும் விதிக்கப்படலாம். வழக்கறிஞர் சாந்தி குற்றத்தை ஒப்புக்கொள்ளவில்லை. அவருக்கு 15 ஆயிரம் வெள்ளி ஜாமின் விதிக்கப்பட்டது. மே மாதம் 4 மற்றும் 8ஆம் தேதிகளில் அடுத்தகட்ட விசாரணை நடத்தப்படும் என்று நீதிபதி கூறினார்.


நான் ஒபாமா போல் அன்பானவன் இல்லை...நெருப்பு!

ஐ.நா சபையின் எதிர்ப்பை மீறி ஏவுகணை பரிசோதனை செய்த காரணத்திற்காக ஈரான் நாட்டின் மீது அமெரிக்க ஜனாதிபதி டொனால்ட் டிரம்ப் பொருளாதார தடை விதித்துள்ளார்.ஈரான் நாடு சமீபத்தில் கண்டம் விட்டு கண்டம் பாயும் அதிநவீன ஏவுகணையை பரிசோதனை செய்து பரபரப்பை ஏற்படுத்தியது. ஈரான் அரசின் இந்த நடவடிக்கையை கண்டித்து அமெரிக்க ஜனாதிபதி டொனால்ட் டிரம்ப் அந்நாட்டின் மீது பொருளாதார தடையை விதித்துள்ளார்.இது குறித்து டொனால்ட் டிரம்ப் வெளியிட்ட தகவலில், ‘முன்னாள் ஜனாதிபதியான ஒபாமா போல் நான் அன்பானவன் இல்லை. ஈரான் அரசு நெருப்புடன் விளையாடுகிறது’ என எச்சரிக்கை விடுத்துள்ளார். டொனால்ட் டிரம்பின் இந்த நடவடிக்கையை கண்டித்து ஈரான் அரசு ஒரு அறிக்கையை வெளியிட்டுள்ளது. அதில், ‘அரசியல் முன் அனுபவம் இல்லாத, எவ்வித பயனும் இல்லாத அமெரிக்க தலைமையின் அச்சுறுத்தலை கண்டு நாங்கள் அஞ்ச மாட்டோம்’ என பதிலடி கொடுக்கப்பட்டுள்ளது. அமெரிக்க தேசிய பாதுகாப்பு ஆலோசகரான Michael Flynn ஒரு அறிக்கையை வெளியிட்டுள்ளார்.அதில், ஈரான் நாட்டின் சட்டவிரோத நடவடிக்கைகளை பார்த்து பொறுத்துக்கொண்டு இருக்க முடியாது. ஈரான் அரசு தொடர்ந்து தீவிரவாதிகளுக்கு ஆதரவாகவே செயல்பட்டு வருகிறது. ஈரான் நாட்டின் ஏவுகணை சோதனை மூலமாக அமெரிக்காவிற்கும் அதன் நட்பு நாடுகளுக்கும் அச்சுறுத்தல் ஏற்பட்டுள்ளதால் இந்த பொருளாதார தடை விதிக்கப்பட்டுள்ளதாக அவர் விளக்கம் அளித்துள்ளார்.


மீண்டும் உடைகிறது தேமுதிக - கட்சி நிர்வாகிகள் பரபரப்பு

நாடாளுமன்ற தேர்தலில் தேமுதிக, அதிமுக மற்றும் பாஜக கூட்டணி இணைந்து போட்டியிடுவதற்கான இறுதிகட்ட பேச்சுவார்த்தை இன்று தொடர்ந்து நடந்து வந்தது. இந்த நிலையில், நேற்று தேமுதிக மாவட்டச் செயலாளர்கள் மற்றும் கட்சி உயர்மட்ட நிர்வாகிகள் கூட்டம் சென்னையில் நடைபெற்றது. கூட்டணி சம்மந்தமாக ஆலோசனை நடத்தப்படும் என அறிவித்துவிட்டு தேமுதிக, அதிமுகவுடன் கூட்டனி ஏற்படுத்தப்பட வேண்டியதை பற்றி கட்சியின் நிர்வாகிகள் சிலர் பேசினார்கள். அந்த கூட்டத்தில் ஏழு பேர் மட்டுமே பேசினார்கள். மாவட்டச் செயலாளர்களுக்கு பேசுவதற்கு வாய்ப்பே கொடுக்க வில்லை.

இந்த பின்னணியில்தான் இன்று கட்சியினுடைய துணை செயலாளர் கேப்டனின் மைத்துனர் சுதீஸ் மற்றும் அவரது மனைவி பிரேமலதா ஆகியோர் மட்டும், அதிமுக மற்றும் பாஜக தலைவர்களுடன் நேரடியாகவும் தொலைபேசி மூலமாகவும் பேசி ஒரு வழியாக அதிமுக கூட்டணிதான் என முடிவு செய்துவிட்டார்கள். இதில் பாமகவை விட குறைவான தொகுதியை பெறுவதற்கும் ஏற்றுக்கொண்டார்கள் ஆனால் இதற்கு முன்பு எங்களிடம் பேசிய கேப்டனின் மனைவி பிரேமலதா மைத்துனர் சுதீஸ் கட்சி நிர்வாகிகளுக்கு கொடுத்த உத்தரவாதம் பாமகவை விட கூடுதலாக ஒரு தொகுதி பெற்றுதான் கூட்டணியை இணையப்போகிறோம் என கூறினார்கள். ஆனால், இப்போது குறைவான இடங்களை பெற்றதோடு தேமுதிக பலவினமாகிவிட்டது என்பதை எங்கள் கட்சியின் தலைமையே சொல்லாமல் சொல்லிவிட்டது.

இந்த நிலையில், எங்கள் கட்சியின் தலைமைக்கு என்ன தேவையோ அதை அதிமுக மற்றும் பாஜகவிடம் பெற்றுவிட்டார்கள். ஆக, கட்சி நிர்வாகிகள் முதல் தொண்டர்கள் வரை ஒட்டுமொத்தமாக கேப்டனின் குடும்பத்திற்கு அடமானம் வைக்கப்பட்டுவிட்டது. இனிமேலும் கேப்டனின் புகழ்பாடிக்கொண்டு அந்த குடும்பத்தின் வளர்ச்சிக்காக மட்டும் எங்கள் உழைப்பையும் பொருளாதாரத்தையும் தொடர்ந்து இழக்க வேண்டுமா என பல மாவட்டச் செய லாளர்கள், மாநில நிர்வாகிகள் தமிழகம் முழுக்க தொலைபேசி வழியாக ஆதங்கத்தை பேசி வருகிறார்கள்.

குறிப்பிட்ட மூன்று நிர்வாகிகள் தலை மையில் அக்கட்சியிலுள்ள பல்வேறு நிர்வாகிகள் தனியாக பிரிந்துவந்து, தனி அணியாக அறிவிக்க உள்ளார்கள். ஆக, சென்ற சட்டமன்ற தேர்தலில் அக்கட்சியின் கொள்கைப்பரப்பு செயலாளராக இருந சந்திரக்குமார் தலைமையில் தேமுதிக உடைந்து எப்படி தனி அணியாக மாறியதோ அதேபோல் இந்த நாடாளுமன்ற தேர்தலிலும் தேமுதிக மற்றுமொரு பிளவை சந்திக்க உள்ளது. அரசியலில் அடுத்தடுத்து பரபரப்புக ளில் தேமுதிக பேசும் பொருளாக மாறியுள்ளது.


ஆர்.கே.நகர் பணப்பட்டுவாடா புகார்... முதல்வர் மீது வழக்குப்பதிவு செய்ய பரிந்துரை!

ஜெயலலிதாவின் மறைவைத் தொடர்ந்து, ஆர்.கே.நகர் இடைத்தேர்தல் கடந்த ஏப்ரல் மாதம் நடைபெறுவதாக அறிவிக்கப்பட்டு இருந்தது. இதனிடையே, அமைச்சர் விஜயபாஸ்கர் வீட்டில் வருமானவரித்துறையினர் சோதனை நடத்தினர். அந்த சோதனையில், ஆர்.கே.நகர் தேர்தலின் போது, வாக்காளர் களுக்கு பணப்பட்டுவாடா செய்வதற்கான ஆவணங்கள் பறிமுதல் செய்யப்பட்டன. இந்தப் புகாரால், ஆர்.கே.நகர் இடைத்தேர்தல் ரத்து செய்யப்பட்டது. இந்த விவகாரம் நாடு முழுவதும் அதிர்ச்சியை ஏற்படுத்தியது. இந்நிலையில், இந்த விவகாரம் தொடர்பாக சென்னையைச் சேர்ந்த வழக்கறிஞர் வைரக்கண்ணன் என்பவர் தகவல் அறியும் உரிமைச் சட்டத்தின் கீழ் கேள்வி எழுப்பியிருந்தார். அதில், இந்த விவகாரத்தில் சம்பந்தப்பவர்கள் மீது என்ன நடவடிக்கை எடுக்கப்பட்டுள்ளது? உள்ளிட்ட எட்டு கேள்விகளை அவர் கேட்டிருந்தார். இதற்கு, "ஆர்.கே.நகர் இடைத்தேர்தல் பணப்பட்டுவாடா புகார் தொடர்பாக, முதல்வர் எடப்பாடி பழனிசாமி, டி.டி.வி தினக ரன் மற்றும் அமைச்சர்கள் செங்கோட்டையன், எஸ்.பி. வேலுமணி, தங்கமணி, செல்லூர் ராஜு, விஜயபாஸ்கர் ஆகியோர் மீது வழக்குப் பதிவு செய்ய தேர்தல் ஆணையம் பரிந்துரை செய்துள்ளது" என்று பதில் வந்துள்ளது. வைரக்கண்ணன் கேட்ட மற்ற கேள்விகளுக்கு பதில் அளிக்கப்படவில்லை. முதல்வர் எடப்பாடி உள்ளிட்டோர் மீது வழக்கு பதிவு செய்வதற்கான பரிந் துரையை தமிழக தலைமைத் தேர்தல் அதிகாரி ராஜேஷ் லக்கானி மற்றும் தலைமைச் செயலாளர் கிரிஜா வைத்தியநாதன் ஆகியோருக்கு தேர்தல் ஆணையம் அனுப்பியுள்ளது. தகவல் அறியும் உரிமைச் சட்டத்தில், கடந்த மே மாதம் முன் இந்தக் கேள்வி கேட்கப்பட்டுள்ளது. இதற்கு தற்போது விளக்கமளித்துள்ள தேர்தல் ஆணை யம், 'இந்த பரிந்துரை கடந்த மே மாதம் அனுப்பப்பட்டது. தற்போது இததொடர்பாக எந்த உத்தரவையும் பிறப்பிக்கவில்லை' என்று கூறியுள்ளது.


நலன் குமாரசாமி இயக்கத்தில் ப்ரியா வாரியர்

ஒரு ஆடார் லவ் படத்தின் மூலம் சினிமாவில் அறிமுகமாகியிருக்கும் ப்ரியா வாரியரின் அடுத்த படம் குறித்து பல தகவல்கள் உலா வரும் நிலையில், ப்ரியா அடுத்ததாக நலன் குமாரசாமி இயக்கத்தில் நடிக்க இருப்பதாக கூறப்படுகிறது.

ஒரு ஆடார் லவ் படத்தின் மூலம் மலையாள சினிமாவில் அறிமுகமாகிறார் ப்ரியா வாரியர். இந்த படத்தில் இருந்து வெளியான மாணிக்க மலராய பூவே பாடலின் மூலம் இந்திய அளவில் பிரபலமாகியிருக்கும் ப்ரியா வாரியரை தங்களது படத்தில் நடிக்க வைக்க பல இயக்குநர்களும், தயாரிப்பாளர்களும் போட்டி போட்டுக் கொண்டிருப்பதாக கூறப்படுகிறது.

அதேபோல் சூர்யாவின் அடுத்த படத்தை இயக்கும் கே.வி.ஆனந்தும், ப்ரியா வாரியரை தனது படத்தில் நாயகியாக்க பேச்சுவார்த்தை நடத்தியதாக தகவல் வெளியானது. ஆனால், கே.வி.ஆனந்த் அதனை மறுத்தார். அதேபோல் ரன்வீர் சிங் படமொன்றில் நடிக்கவும் ப்ரியா வாரியருக்கு அழைப்பு வந்ததாக கூறப்படுகிறது. இந்நிலையில், ப்ரியா வாரியர் விஜய் சேதுபதி நடிப்பில் வெளியாகி வரவேற்பை பெற்ற சூது கவ்வும், காதலும் கடந்து போகும் படங்களை இயக்கிய நலன் குமாரசாமி இயக்கத்தில் நடிக்க இருப்பதாக தகவல் வெளியாகி இருக்கிறது. இதுகுறித்த அதிகாரப்பூர்வ அறிவிப்பு விரைவில் வெளியாகும் என்று எதிர்பார்க்கப்படுகிறது.


நியூசிலாந்து விக்கெட் கீப்பரை மிரளவைத்த டோனி!

நியூசிலாந்து அணி இந்தியாவில் சுற்றுப் பயணம் மேற்கொண்டு டெஸ்ட் போட்டிகள் மற்றும் ஒரு நாள் போட்டி கள் கொண்ட தொடரில் விளையாடி வருகிறது. இதில் டெஸ்ட் தொடரை இந்திய அணி கைப்பற்றியது. இவ்விரு அணிகளுக்கு இடையயேயான நடந்த இரண்டு ஒரு நாள் போட்டிகளில் இந்திய அணி ஒரு முறையும், நியூசிலாந்து அணி ஒரு முறையும் வெற்றி பெற்றிருந்தது. இந்நிலையில் இந்தியா, நியூசிலாந்து அணிகள் மோதிய மூன்றாவது ஒரு நாள் போட்டி நேற்று நடைபெற்றது. இதில் இந்திய அணி அபார வெற்றி பெற்றது. இதில் இந்திய அணியின் தலைவர் டோனியின் செயல் பாடு சிறப்பாக இருந்தது. அதை நிரூபிக்கும் வகையில் அமித் மிஸ்ரா வீசிய பந்தை நியூசிலாந்து அணியைச் சேர்ந்த விக்கெட் கீப்பர் லுக் ரோன்சி தடுக்க முற்பட்டார். ஆனால் அது அவரை ஏமாற்றி விக்கெட் கீப்பர் டோனியிடம் சென்றது. அடுத்த கண் இமைக்கும் நேரத்தில் டோனி ஸ்டம்பிங் செய்து அவுட் என முறையிட்டார். இதனால் இது மூன்றாவது நடுவருக்கு கொண்டு செல்லப்பட்டது. டிவி ரீப்ளேவில் பார்க்கும் போது அது அவுட் என தெரியவந்த்து.


300 முதலைகளை கொன்று பழி தீர்த்த மக்கள்!

இந்தோனேஷியாவில் பப்புவா என்னும் மாநிலத்தில் சோரங் நகரம் உள்ளது. அந்த நகரத்தில் 300 மேற்பட்ட முதலைகளை கொண்ட ஒரு பண்ணை செயல்பட்டு வருகிறது. மக்கள் குடியிருப்பு பகுதியில் இந்த முதலை பண்ணை இருப்பதால், அந்த பகுதியில் வாழும் பொது மக்கள் இதனை வேறு எங்கா வது மாற்றிவைக்க கோரிக்கை வைத்தனர்.

இந்நிலையில், கடந்த சில நாட்களுக்கு முன்பு 48 வயதுடைய சுக்கிட்டோ தன் கால்நடைகளை அழைத்துக்கொண்டு பண்ணை பக்கத்தில் மேய்த்து வந்துள்ளார். அப்போது ஒரு முதலை அவருடைய காலை கடித்து குதற, அவர் பயந்தடித்துக்கொண்டு ஒண்ணும்புரியாமல் பண்ணைக்குள்ளே ஓட்டிச்செ ன்றுள்ளார். பண்ணைக்குள் இருந்த மற்ற முதலைகளும் அவரை கடித்து குதற இறந்துவிட்டார்.

இதையடுத்து சுக்கிட்டோவின் உறவினர்கள் பண்ணையை வேறெடுத்துக்கு மாற்ற வேண்டும் என்றனர். முதலைகளால் இறந்த அவரின் உடலுக்கு இழப்பீடு தருகிறோம் என்று பண்ணை உரிமையாளர் ஒப்புக்கொண்டார். இன்று சுகிட்டோவின் உடலை அடக்கம் செய்த பின்னர் உறவினர்கள் எல்லாம் கத்தி, இரும்பு கம்பிகளுடன் முதல்பண்ணைக்குள் புகுந்து கண்ணில் தென்பட்ட அனைத்து முதலைகளையும் வெட்டி வீசி பழியை தீர்த்துள்ளனர்.

இச்சம்பவத்தை முதலை பண்ணை உரிமையாளர் காவலர்களிடம் புகார் அளிக்க, காவலர்கள் அந்த முதலைகளை கொன்றவர்களின் மீது கிரிமினல் வழக்கு போட்டு விசாரணை மேற்கொண்டு வருகின்றனர்.


ஆபத்தில் பிரித்தானியா, பாதுகாப்பு பிரிவு எச்சரிக்கை

பிரித்தானியா கடுமையான பயங்கரவாத அச்சுறுத்தலுக்கு முகம் கொடுத்துள்ளதாக அந்நாட்டின் பாதுகாப்பு சேவை எச்சரிக்கை விடுத்துள்ளது. சிரி யாவை தளமாக கொண்ட ஐ.எஸ் பயங்கரவாத அமைப்புடன் இணைந்து தாக்குதல் நடத்தி வந்த சுமார் 350 தீவிரவாதிகள் பிரித்தானியாவை வந்தடைந் துள்ளதாக அந்தப் பிரிவு எச்சரித்துள்ளது. Takfiri என்ற குழுவுடன் இணைந்து போராட பிரித்தானியாவை விட்டு வெளியேறிய பயங்கரவாதிகள், மீண்டும் பயங்கரவாத குழுவாக நாட்டுக்குள் புகுந் துள்ளதாக பாதுகாப்பு அதிகாரிகள் தெரிவித்துள்ளனர். பிரித்தானியாவுக்குள் புகுந்துள்ள பயங்கரவாதிகளை முழுமையாக காண்காணிப்பது, பாதுகாப்பு படைகளுக்கு முடியாத காரணமாகும். அண்மையில் பிரித்தானிய பாராளுமன்றத்திற்கு வெளியே காரை ஒன்றை செலுத்தி மேற்கொண்ட தாக்குதலில் நான்கு பேர் கொல்லப் பட்டனர். பொலி ஸார் ஒருவரை கத்தியால் குத்திய சம்பவத்தின் பின்னர் பிரித்தானியாவின் பாதுகாப்பு நடவடிக்கைகள் தீவிரப்படுத்தப்பட்டுள்ளன. குறைந்தது 800 பிரித்தானியர்கள் பல்வேறு Takfiri குழுக்களுடன் இணைந்து போராடுவதற்காக சிரியா மற்றும் ஈரானுக்கு சென்றுள்ளனர். அவர் மீளவும் நாட்டிற்குத் திரும்புவதன் மூலம் பாதுகாப்பு அச்சுறுத்தல்கள் அதிகரித்துள்ளதாக அதிகாரிகள் சுட்டிக்காட்டியுள்ளனர். குறித்த குழுக்களினால் பயிற்றுவிக்கப்பட்ட 5000 பயங்கரவாதிகள் ஐரோப்பாவில் உள்ளனர். கடந்த 2011ஆம் ஆண்டு முதல் கிட்டத்தட்ட 100 நாடுகளை சேர்ந்த 30000 பேர் Takfiri தீவிரவாத குழுவில் இணைவதற்காக சிரியா மற்றும் ஈராக்கிற்கு பயணித்துள்ளனர். இந்த தகவலை கடந்த பெப்ரவரி மாதம் ஐரோப்பிய ஒன்றியத்தின் குற்றவியல் புலனாய்வு நிறுவனம் வெளியிட்டிருந்தமை குறிப்பிடத்தக்கது. Daesh பயங்கரவாதிகள் முக்கியமாக சிரியா மற் றும் அதன் கிழக்கு அண்டை நாடான ஈராக்கில் செயல்பட்டு வருவதாக தெரிவிக்கப்படுகின்றது.


மலேசிய ஜோடிக்கு வெண்கல பதக்கம்.

பலேம்பாங்,

ஆசிய விளையாட்டுப் போட்டி யின் முக்குளிப்பு பிரிவில் மலேசிய ஜோடி வெண்கலப் பதக்கம் வென்று அசத்தியது.மகளிருக்கான 10 மீட்டர் உயரத்தில் இருந்து முக்குளிக்கும் நீச்சல் போட்டியில் மலேசியாவை பிரதிநிதித்து லியோங் முய் யீ, நூர் டபிதா சப்ரி ஜோடியிடன் களமிறங்கினர். இதில் சிறந்த திறனை வெளிப்படுத்திய மலேசிய ஜோடியினர் 310.80 புள்ளிகளை பெற்று வெண்கலப்பதக்கத்தை தட்டிச் சென்றனர்.

Read More: Malasyia Nanban Tamil Daily on 30.8.2018


அன்புமணிக்கு ராஜ்யசபா சீட் தரக்கூடாது -நடிகர் ஆனந்தராஜ் பேட்டி

நடிகர் ஆனந்த்ராஜ் சென்னையில் இன்று (திங்கள்கிழமை) செய்தியாளர்களை சந்தித்தார்.

அப்போது, அதிமுக கூட்டணியில் உள்ள கட்சிகள் அனைத்துமே பலவீனமான கட்சிகள். விஜயகாந்த் கட்சி எந்தக் கட்சியைவிட பலவீனமானது, பாமக கடைசி நேரத்தில் வந்தது, பாஜக தமிழகத்தில் எப்படி உள்ளது என்பதையெல்லாம் அதிமுக ஆராய வேண்டும். அதிக வாக்குகள் வித்தியாசத்தில் தம்பி துரை அதிமுகவில் தோற்கிறார் என்றால் யோசிக்க வேண்டும்.

பாமக 7 தொகுதிகளில் தோல்வியடைந்தது. தேர்தலுக்கு முன்பே அக்கட்சிக்கு ஒரு மாநிலங்களவை உறுப்பினர் பதவி என பேசப்பட்டது. இப்போது பாமகவுக்கு அது கிடைப்பதை எப்படி பார்க்கிறீர்கள்.

இதனை தேர்தலுக்கு முன்பே சொன்னேன். இந்த அதிமுக வாக்கு, அதிமுகவுக்காக மக்கள் தந்த வாக்குகள். இரட்டை இலைக்கு கிடைத்த வாக்குகள். இதனை இன்னொரு கட்சிக்கு தாரை வார்க்கக்கூடாது. நம்முடைய வாக்கை வேறொரு கட்சிக்கு தாரை வார்த்து தருவதற்கான உரிமை நமக்கு இருக்கி றதா? அதிமுக செயற்குழு, பொதுக்குழு உறுப்பினர்கள் என்னுடன் பேசினார்கள். அன்புமணிக்கோ, பாமகவில் வேறு யாருக்கோ ராஜ்ய சபா உறுப்பினர் பதவி தருகிறேன் என்று சொன்னதை வாபஸ் வாங்க வேண்டும். இது நம்முடைய உரிமை. கட்சிக்காக உழைத்தவர்கள் பலர் இருக்கிறார்கள். அதனை நீங்கள் பயன்படுத்திக்கொள்ளுங்கள். வேறு யாருக்கும் கொடுக்காதீர்கள் என்பது எனது அன்பு வேண்டுகோள். இவ்வாறு கூறினார்.


பெர்முடா முக்கோணத்தின் மத்தியில் திடீரென உருவான ஆபத்தான தீவு

பெர்முடா முக்கோணத்தின் மத்தியில் தற்போது ஆபத்தான தீவு ஒன்று உருவாகியுள்ளது அச்சத்தை ஏற்படுத்தியுள்ளதாக ஆராய்ச்சியாளர்கள் தெரி வித்துள்ளனர். பெர்முடா முக்கோணம் என்று கேள்விப்பட்டிருக்கிறீர்களா? இன்றைய நவீன அறிவியலால் கூட இன்னதென்று கூறமுடியாத மர்மங்களும், வியப்புகளும் அதிர்ச்சியும் நிறைந்த இடம் தான் பெர்முடா முக்கோணம். இது "சாத்தானின் முக்கோணம்' என்றும் அழைக்கப்படுகிறது. பேரன்ஸ் கடல் பகுதியில் புளோரிடா நீரிணைப்பு, பகாமாஸ் மற்றும் மொத்த கரீபியன் தீவுகளையும் உள்ளடக்கிய அட்லாண்டிக்கின் கிழக்கிலிருந்து அசோர்ஸ் வரை ஒரு முக்கோணமாக அமைந்துள்ளது இது. இந்த பகுதியில் ஏராளமான விமானங்களும், கப்பல்களும் பெர்முடா முக்கோணப்பகுதியில் மிகவும் மர்மமான முறையில் மறைந்திருக்கின்றன. ஆயி னும், இதற்கெல்லாம் அடிப்படையான காரணம் என்னவென்று உறுதியாக கண்டுபிடிக்க முடியவில்லை.கரீபியன் தீவை சேர்ந்த மக்களும்,முக்கோணப் பகுதியில் நிகழும் மர்ம சம்பவங்கள் அனைத்திற்கும் மனிதனுக்கு அப்பாற்பட்ட மாயச் சக்திகளே காரணம் என்று முழுமையாக நம்பினார்கள். பெர்முடா முக்கோணம் குறித்த திடுக்கிட வைக்கும் சுவாரஸ்யத் தகவல்கள் அவ்வப்போது வெளிவந்த வண்ணம் உள்ளன.கடலில் 440,000 மைல்கள் பரப்பளவைக் கொண்ட பெர்முடா முக்கோணத்தின் மத்தியில் சமீபத்தில் சிறிய தீவு ஒன்று உருவாகியுள்ளது.சிறிய மணல் திட்டு போன்று இருந்த இது, நாட்கள் செல்ல செல்ல பெரிதாகி ஒரு தீவு போன்று மாறியுள்ளது, இது பார்ப்பதற்கு பிறை வடிவில் உள்ளது. இந்த தீவிற்கு ஷெல்லி என்று பெயரிடப்பட்டுள்ளது, இந்த புதிய தீவு ஒரு மைல் நீளமும், 400 அடி அகலமும் கொண்டது.சங்கு சேகரிப்பாளர்கள் மற்றும் புகைப்படக்காரர்கள் இந்த தீவுக்கு செல்வதில் கவனத்தில் கொள்ள வேண்டும்.மேலும் பெரிய அளவிலான திமிங்கலங்களின் ஆதிக்கம் இருப்பதால் உள்ளூர்வாசிகள் கடலுக்கு செல்வதை தவிர்க்கவேண்டும். ஏற்கனவே ஆபத்தான நிலையில் இருக்கும் இந்த பெர்முடா முக்கோணத்தின் மத்தியில் சிறிய தீவு வேறு உருவாகியிருப்பதால் எச்சரிக்கையோடு இருக்க வேண்டும் என ஆராய்ச்சியாளர்கள் தெரிவித்துள்ளனர்.


இன்று துவங்குகிறது மகளிர் உலகக் கோப்பை, இந்தியா- இங்கிலாந்து அணிகள் மோதல்

ஐ.சி.சி நடத்தும் பெண்களுக்கான உலகக்கோப்பை கிரிக்கெட் தொடர், இங்கிலாந்து மற்றும் வேலஸ்யில் இன்று துவங்குகிறது. இந்த உலகக்கோப்பை தொடரில் இந்தியா உட்பட மொத்தம் 8 அணிகள் பங்கேற்கின்றன. இன்று தொடங்கி ஜூலை 23-ம் தேதி வரை நடைபெறும் இந்தத் தொடரில் வெற்றி பெற லீக் சுற்று, அரையிறுதி மற்றும் இறுதிப் போட்டி என்று மொத்தம் மூன்று சுற்றுகள். முதல் சுற்றில் ஒவ்வொரு அணியும் மீதமுள்ள 7 அணியுடன் ஒரு முறை மோத வேண்டும். இதில் முதல் நான்கு இடங்கள் பிடிக்கும் அணிகள் அரையிறுதிப் போட்டிக்குத் தகுதி பெறும். தரவரிசையில் நான்காம் இடத்தில் இருக்கும் இந்தியப் பெண்கள் அணி மற்ற அணிகளுக்கு கடுமையான சவாலான அணியாக இருக்கும் என்பதில் எந்த சந்தேகமும் இல்லை. மிதாலி ராஜ் பேட்டிங் மற்றும் ஜுலன் கோஸ்வாமி அனுபவ பந்துவீச்சு ஆகியவை இந்திய அணிக்கு பலமாக பார்க்கப்ப டுகிறது. பெண்கள் கிரிக்கெட்டைப் பொறுத்தவரை, நடப்பு சாம்பியன் ஆஸ்திரேலியா மற்றும் இங்கிலாந்து அணிகள், பலமான அணிகளாக கணிக்கப் பட்டுள்ளது. இந்திய நேரப்படி இன்று மாலை 3 மணிக்கு நடைபெறும் போட்டியில் இந்திய அணி இங்கிலாந்து அணியை எதிர்கொள்கின்றது. இரு அணிகளும் தொடரை வெற்றியுடன் தொடங்க கடுமையாகப் போராடும். பிரிஸ்டொல் நகரில் நடைபெறும் மற்றொரு ஆட்டத்தில் நியூசிலாந்து அணி இலங்கை அணியை எதிர்கொள்கின்றது.


உள்ளூர் இசைவானில் புதிய மழை!

உள்ளூர் இசைத்துறையில் மின்னும் நட்சத்திரங்களாக வலம் வந்த பலர் கஷ்டப்பட்டு தங்கள் படைப்புகளை கேஸட்டுகளாக வெளியீடு செய்து வந்தது ஒரு காலம். அப்போதெல்லாம் எங்கு பார்த்தாலும் கேஸட் வெளியீட்டு நிகழ்ச்சிகளுக்கு பஞ்சமில்லாமல் இருந்தது. ஆனால், மனிதர்களின் வாழ்வில் என்று சமூக வலைத்தளம் ஒரு முக்கிய மான அம்சமாக மாறத்தொடங்கியதோ அன்றே அபரிமித மாற்றங்களும் அவனை ஆட்கொள்ளத் தொடங்கியது. இன்றையச் செய்தி நாளை தெரியும் நிலை மாறி, உடனுக்குடன் சூடான தகவல் நம்மை வந்து சேருகின்றது. இசைக்கலைஞர்களுக்கும் கைகொடுக்கும் ஒரு தலைசிறந்த யுக்தியாகவும் சமூக வலைத்தளம் விளங்குகிறது என்றால் அது மிகையாகாது. உள்ளூர் கலைஞர்கள் முன்பு போல கையில் படைப்பை வைத்துக்கொண்டு அதை வெளியிடுவதற்காக ஒருவரின் கையை எதிர்பார்த்த காலம் மாறி விட்டது. இப்போதெல்லாம் பாடல் வரிகளை எழுதி, இசையமைத்து, பாடலை தயார் செய்து சமூக வலைத்தளத்தில் பதிவேற்றம் செய்வதன் வழி உள்ளூர் கலைஞர்கள் பலர் தங்கள் ஆற்றலை வளர்த்துக் கொள்கின்றனர். அங்கிருந்து உள்ளூர் வானொலி நிலையங் களான மின்னல் எஃப்.எம்., டி.எச்.ஆர். ராகா வழியாக ரசிகர்கள் அதனை கேட்டு மகிழ்கின்றனர். அந்த வகையில் பிரபலமான ஒரு பாடல்தான் ‘மழை’. இந்த பாடலின் இசைக் கலைஞர், பாடகர், தயாரிப்பாளர் என்ற மூன்று பாகங்களை ஏற்றுள்ளார் 36 வயது கலைஞர் சுரேந்திரன் கிருஷ்ணன். ‘பெண்ணே நீ என்ன சிலைதானோ...நீயும் சிரித்தாலே தோன்றும் பிறைதானோ’ என்று பெண்ணை அழகாக வர்ணிக்கும் பாடல் வரிகளுக்கு சொந்தக்காரர் ஒரு பல்கலைக்கழக மாணவரான மகேந்திரா கணேசன், ஹம்மிங் குரல் கொடுத்துள்ளார் பவானி செல்வம், இசை ஷேன் எக்ஸ்ட்ரீம், வீடியோ தயாரிப்பு வினோதரன் ரவிச்சந்தர், நிர்வாகி சத்யா தர்மலிங்கம் என அனைவரும் இளம் தலைமுறையினரே இந்த ‘மழை’ - யின் தயாரிப்பிற்கு பின்னணியில் உள்ளவர்கள். பாடலை வழங்கியிருக்கும் சுரேந்திரன் கிருஷ்ணன் உள்ளூர் இசை உலகிற்கு புதியவர் அல்ல. 1960-களில் பிரபலமான கலப்படம் நிகழ்ச்சியின் வழி மேடைகள் தோறும் பாடல்களை வழங்கி வந்துள்ள, பேரா பத்து காஜாவை சேர்ந்த பாடகி அமுதா கிருஷ்ணன் என்பவரின் மூத்த மகன்தான் இந்த சுரேந் திரன். தனது ஏழாவது வயதிலேயே தன் தாயோடு மேடை ஏறி பல பாடல்களை பாடி கைத்தட்டல் பெற்றவர். சுரேன் என்று அப்போதே உள்ளூர் இசைத் துறை யில் பிரபலம் அடைந்தவர். இசைத்துறையில் தனது அனுபவங் களை மலேசிய நண்பனிடம் இவ்வாறு விவரித்தார்: நான் முதல் முறையாக மேடை ஏறியது 7 வயதில். ஒரு பாடகராக வேண்டும் என்ற ஆவல் என்னுள் எப்போதுமே இருந்து வந்துள்ளது. சரி யான நேரம், எனது திறமையை வெளிக்கொணரும் சரியான தருணம், என் குடும்பத்தார் மற்றும் நண்பர்களின் ஆதரவு எனக்கு வழிகாட்டி யாக அமைந்தது. குறிப்பாக என் அம்மாதான் எனக்கு உறுது ணையாக இருந்தார். மேடை நிகழ்ச்சிகளில் அவர் பாட நான் கேட்கும் அந்த நாட்கள் எல்லாம், நானும் ஒரு நாள் மேடை ஏற வேண் டும், பாடகனாக வேண்டும் என்ற ஆர்வத்தை தூண்டியது. இசைக் குழுவோடு அவர் பாடல் ஒத்திகை செய்து கொண்டிருக்கும் போது நானும் சேர்ந்து பாடுவேன். அப்போதுதான் எனது 7-ஆவது வயதில் என் தாயு டன் காக்கிச் சட்டை போட்ட மச்சான் என்ற பாடலை பாடும் வாய்ப்பு எனக்கு கிடைத்தது. தொடர்ந்து பல மேடைகளில் நான் அவருடன் பாடியி ருக்கிறேன். இவை எல்லாம் எனக்கு சிறந்த அனுபவமாக விளங்கியது. இடையே வேலை, குடும்பம் என்று வந்ததும் சிறிது காலம் ஒதுங்கியிருந்தேன். என் திருமண நாளில் என் மனைவிக்காக நான் பாடிய ‘என்னவளே அடி என்ன வளே..’என்ற பாடல் பலரின் பாராட்டை பெற்றது என்று பெருமிதத்துடன் கூறினார் சுரேன். அதன் பிறகு, நானே சொந்தமாக ஒரு பாடலை பாடி அதை வெளியிட வேண்டும் என்ற ஆர்வம் பிறந்ததால், அதன் வழி மலர்ந்ததுதான் மழை. என் நண்பர்களும், குடும்பத்தினரும் பல வழிகளில் இதற்கு உறுதுணையாக இருந்தனர். அவர்களுக்கு இந்த வேளையில் நன்றி தெரிவித்துக் கொள்கிறேன் என்றார் அவர். பல நாட்கள், வேலை முடிந்து பல இரவுகள் இந்த பாடலை தயாரிப்ப தற்காக நாங்கள் ஒன்று கூடி, அதிகாலை வரை பாடுபட்டிருக் கிறோம் என்று சுரேன் மேலும் கூறினார். இவரின் இரண்டாவது பாடல் தற்போது தயாரிப்பில் உள்ளது. சில ஆண்டுகளுக்கு முன்பு டிஎச்ஆர் வழி மிகவும் பிரபலம் அடைந்த ஒரு காதல் கதையின் பாடகர் சத்யா தர்மலிங்கம், இசையமைப்பாளர் தீபன் ஆகி யோரு டன் இணைந்து இதற்கான தயாரிப்புப் பணிகளை இவர் கவனித்து வருகிறார். இந்தியாவிலிருந்து இசையை இறக்கு மதி செய்யும் திட்டமும் உள்ளதாக கூறுகிறார். மின்னல் எஃப்.எம் வானொலியின் உள்ளூர் கலைஞர்கள் பாடல் வரிசை யில் மழை பாடலும் இடம்பெற்று சாதனை படைத்துள்ளது என்பது குறிப் பிடத்தக்கது.


தாக்குதலில் இருந்து உயிர் தப்பினார் தீபா மெட்டல் உரிமையாளர் ஆறுமுகம்.

ஷாஆலம் தீபா மெட்டல் உரிமையாளர் டத்தோஸ்ரீ ஆறுமுகத்திடம் இருந்து பணத்தை கொள்ளையடிக்க முயன்ற கொள்ளையனை மெய்க்காப்பாளர் ஒருவர் சுட்டு பிடித்துள்ளார். ஷாஆலம் ஸ்ரீமூடா பகுதியில் உள்ள அலையன்ஸ் வங்கியில் இருந்து டத்தோஸ்ரீ ஆறுமுகம் பணத்துடன் வெளியேறினார். அச்சமயத்தில் இருவர் டத்தோஸ்ரீயை திடீரென சுற்றி வளைத்தனர். பாராங்கத்தி, கோடரியுடன் டத்தோஸ்ரீயை தாக்க முயன்றதுடன் கையில் இருந்த பணப்பையையும் பறிக்க முயன்றனர். டத்தோஸ்ரீயிடம் இருந்த பணத்தை தான் அக்கொள்ளையர்கள் இலக்காக கொண்டுள்ளனர் என்பதை சுதாரித்துக் கொண்ட மெய்க்காப்பாளர் அவர்களை விரட்டினார். கையில் ஆயு தங்கள் ஏந்தியிருந்ததால் மெய்க்காப்பாளரால் டத்தோஸ்ரீயை காப்பாற்ற முடியவில்லை. உடனே டத்தோஸ்ரீயின் பாதுகாப்பை கருத்தில் கொண்டு மெய்க் காப்பாளர் அக்கொள்ளையர்களை நோக்கி சுட்டார். இச்சம்பவத்தில் கொள்ளையர்களில் ஒருவருக்கு பின்புற காலில் துப்பாக்கி தோட்டா பாய்ந்தது. இதனால் அக்கொள்ளையன் சம்பவ இடத்தில் சுருண்டு விழுந்தான்.துப்பாக்கி சூட்டை எதிர்பாராத மற்றொரு கொள்ளையன் சம்பவ இடத்தில் இருந்து தப்பித்து ஓடியுள்ளான் என்று ஷாஆலம் மாவட்ட போலீஸ்படைத் தலைவர் ஷாபியன் மாமாட் செய்தியாளர்களிடம் கூறினார். பிற்பகல் 2.30 மணியளவில் மக்கள் அதிகம் நடமாடும் நேரத்தில் இக்கொள்ளையர்கள் துணிகரமாக இச்சம்பவத்தில் ஈடுபட்டுள்ளனர். இச்சம்பவத்தில் லேசான காயங்களுக்கு இலக்கான 58 வயதுடைய டத்தோஸ்ரீ ஆறுமுகமும், அவரின் மெய்க்காப்பாளரும் மருத்துவமனையில் சிகிச்சை பெற்றனர்.அதே நேரத்தில் துப்பாக்கி சூட்டுக்கு இலக்கான கொள்ளையனும் மருத்துவமனையில் சிகிச்சைக்கு அனுமதிக்கப்பட்டான் என்று அவர் தெரிவித்தார். சம்பவ இடத்தில் விசாரணைகளை மேற்கொண்ட போலீஸ் அதிகாரிகளும், தடயவியல் நிபுணர்களும் துப்பாக்கி தோட்டாக்கள், ஆயுதங்களை மீட்டனர். மேலும் தப்பித்து ஓடிய கொள்ளையனை கைது செய்ய உதவும் வகையில் அவ்விடத்தில் உள்ள ரகசிய கேமராக்களின் பதிவுகளையும் ஆய்வு செய்து வருகின்றனர். இதனிடையே தப்பித்து ஓடிய மற்றொரு கொள்ளையனுக்கு துப்பாக்கி சூட்டு காயங்கள் ஏற்பட்டிருக்கும் என போலீஸ் நம்புகிறது.ஆகவே துப்பாக்கி சூட்டுடன் தங்களின் மருத்துவமனை, கிளினிக்களுக்கு வருபவர்கள் குறித்து பொதுமக்கள் உடனடியாக போலீஸுக்கு தகவல் கொடுக்க வேண்டும். இதன் மூலம் தப்பித்து ஓடிய கொள்ளையனை எளிதில் கைது செய்ய முடியும் என்று ஷாபியன் மாமாட் கூறினார்.


இந்தியர்களுக்குரிய லட்சக்கணக்கான வெள்ளி மானியம் ‘கடத்தல்’

கோலாலம்பூர்,

இந்திய  சமூகத்தின் சமூக பொருளாதார மேம்பாட்டு அமைப்பான செடிக் மூலம் இந்திய  சமூகத்திற்காக ஒதுக்கப்பட்ட லட்சக்கணக்கான வெள்ளி நிதி யுதவி தவறாகப் பயன்படுத்தப்பட்டிருப்பதாக ஓர் அறிக்கை நேற்று கூறிற்று. இந்திய சமூகத்திற்கான திட்டங்களை மேற்கொள்ள இந்த நிதியுதவியில் பெரும்பகுதி பயன்படுத்தப்படவில்லை என்பதை தேசிய தணிக்கை இலாகாவின் பூர்வாங்க அறிக்கை காட்டுகிறது என மலேசிய இந்தியர் உருமாற்ற பிரிவு (மித்ரா) தலைமை  இயக்குநர் எஸ்.லெட்சுமணன் கூறியதாக தி ஸ்டார் ஆன்லைன் ஒரு பிரத்தியேக அறிக்கையில் தெரிவித்தது.

Read More: Malaysia Nanban Tamil Daily on 17.4.2019


பாலிவுட்டிற்கு செல்கிறாரா வேதா?

இந்தியில் மறுபதிப்பாகவுள்ள ‘விக்ரம் வேதா’ படத்தில் விஜய் சேதுபதி நடிக்கவுள்ளதாக கூறப்படுகிறது.     நடிகர் விஜய் சேதுபதி தெலுங்கைத் தொடர்ந்து தற்போது பாலிவுட்டிலும் காலடி எடுத்து வைக்கவுள்ளார். தமிழில் அதிகப் படங்களில் நடித்து வருபவர் நடிகர் விஜய் சேதுபதி. தற்போது இவர் சிஞ்சீ வியுடன் ‘சை ரா நரசிம்ம ரெட்டி’ படத்தில் நடித்து வருகிறார். இந்தப் படத்தின் மூலம் தெலுங்கில் காலடி எடுத்து வைத்துள்ளார் விஜய் சேதுபதி. அதே போல் பாலிவுட்டிலும் நடிக்கவுள்ளதாக கூறப்படுகிறது.

புஷ்கர் - காயத்ரி இயக்கத்தில் வெளியாகி சூப்பர் ஹிட்டான படம் ‘விக்ரம் வேதா’. இந்தப் படத்தில் மாதவன் - விஜய் சேதுபதி இருவரும் நடித்துள்ளனர். இந்தப் படத்தை தற்போது இந்தியில் மறுபதிப்பு செய்யவுள்ளனர். இந்தப் படத்தில் விஜய் சேதுபதி நடித்த கதாபாத்திரத்தில் அவரையே நடிக்க வைக்கலாம் என்று படக்குழு எணணியுள்ளது. புதிதாக ஒரு நடிகரைத் தேடிப்பிடித்து அந்த கதாபாத்திரத்திற்குள் புகுத்துவதைவிட, கதாபாத்திரமாகவே வாழ்ந்த விஜய் சேதுபதியையே அதில் நடிக்க வைத்துவிடலாம் என்று நினைக்கிறதாம் படக்குழு. ஆனால், விஜய் சேதுபதி அவர்களுக்கு பிடி கொடுக்காமல் கை நழுவி வருவதாக கூறப்படுகிறது.


இலங்கையில் புதிய மந்திரிசபை நாளை பதவி ஏற்கிறது அதிபர் சிறிசேனா அறிவிப்பு

கொழும்பு,

இலங்கையில் புதிய மந்திரிசபை நாளை (செவ்வாய்க்கிழமை) பதவி ஏற்க உள்ளதாக அதிபர் சிறிசேனா அறிவித்து உள்ளார்.

இலங்கையில் அதிபர் சிறிசேனாவின் இலங்கை சுதந்திர கட்சியும், பிரதமர் ரணில் விக்ரமசிங்கேவின் ஐக்கிய தேசிய கட்சியும் இணைந்து ஒற்றுமை அரசை அமைத்து இருந்தன. அங்கு கடந்த பிப்ரவரி மாதம் நடந்த உள்ளாட்சி தேர்தலில் முன்னாள் அதிபர் ராஜபக்சேவின் புதிய கட்சி பெருவாரியான இடங்களை பிடித்து வெற்றி பெற்றது. இதனால் இலங்கை அரசில் புயல் வீசத்தொடங்கியது. இதைத்தொடர்ந்து பிரதமர் ரணில் விக்ரமசிங்கேவை பதவி விலகுமாறு அதிபர் சிறிசேனா கேட்டுக்கொண்டார். ஆனால் இதற்கு பிரதமர் மறுத்துவிட்டார். இதனால் அரசில் உச்சக்கட்ட குழப்பம் ஏற்பட்டது.

இந்த நிலையில் பிரதமருக்கு எதிராக ராஜபக்சே ஆதரவு பெற்ற கூட்டு எதிர்க்கட்சிகள் நாடாளுமன்றத்தில் நம்பிக்கை இல்லா தீர்மானம் கொண்டு வந்தன. இந்த மாத தொடக்கத்தில் கொண்டு வரப்பட்ட இந்த தீர்மானத்தை முறியடித்து பிரதமர் வெற்றி பெற்றார். இந்த தீர்மானம் மீதான வாக்கெடுப்பின் போது அதிபர் சிறிசேனாவின் கட்சியை சேர்ந்த 6 மந்திரிகள் உள்ளிட்ட சில எம்.பி.க்கள் ரணில் விக்ரமசிங்கேவுக்கு எதிராக வாக்களித்தனர். எனவே இந்த மந்திரிகளை அமைச்சரவையில் இருந்து நீக்க வேண்டும் என ஐக்கிய தேசிய கட்சி அதிபரை வலியுறுத்தியது.

அதன்படி இந்த மந்திரிகள் தங்கள் பதவியை ராஜினாமா செய்தனர். அவர்களுக்கு பதிலாக பொறுப்பு மந்திரிகள் நியமிக்கப்பட்டனர். இந்த பரபரப்பான சூழ லில் அரசியல் சட்டம் 70–வது பிரிவின் கீழ் தனக்குள்ள அதிகாரத்தை பயன்படுத்தி இலங்கை நாடாளுமன்றத்தை அதிபர் சிறிசேனா தற்காலிகமாக முடக்கி வைத்தார். இதன் தொடர்ச்சியாக புதிய மந்திரிகளின் பட்டியல் தற்போது இறுதி செய்யப்பட்டு உள்ளது. இந்த புதிய மந்திரிசபை நாளை (செவ்வாய்க்கிழமை) பதவியேற்க இருப்பதாக அதிபர் சிறிசேனா அறிவித்து உள்ளார். இதன் மூலம் இலங்கை அரசில் நிலவி வந்த குழப்பம் முடிவுக்கு வரும் என எதிர்பார்க்கப்படுகிறது.


மருத்துவமனையிலிருந்து  திரும்பி வந்த சில மணி நேரத்தில் என் கணவரின்  உயிர் பிரிந்தது!

தடுப்புக்காவலில் தன் கணவர் தனசீலன் முனியாண்டி மரணம் அடைவதற்கு முன்னதாக அவருக்கு சிகிச்சை அளித்த கோலகுபுபாரு மருத்துவமனை மற்றும் மருத்துவம் பார்த்த மருத்துவருக்கு எதிராக நடவடிக்கை எடுக்கப்பட வேண்டும் என்று தனசீலனின் மனைவி பிரமிளா சின்னசாமி (வயது 42) நேற்று சுகாதாரத்துறை அமைச்சை கேட்டுக் கொண்டார். தன் கணவர் தனசீலன் கோலகுபுபாரு மருத்துவமனையில் அனுமதிக்கப்பட்டபோது அந்த மருத் துவமனையும் அவரை கவனித்த மருத்துவரும் உரிய முக்கியத்துவம் கொடுத்து கவனிக்கவில்லை என்று பிரமிளா குற்றஞ்சாட்டினார். தன் கணவரை நோயாளிகளை சாதாரணமாக கவனிப்பது போல் கவனித்து விட்டனர். அவர் மறுபடியும் போலீஸ் காவல் அறைக்கு கொண்டு வந்து விடு வதற்கு முன்பு அந்த மருத்துவமனையும் மருத்துவரும் முறையான சிகிச்சையை அளிக்கவில்லை. மருத்துவமனையிலிருந்து திரும்பி வந்த சில மணி நேரத்தில் அவரின் உயிர் பிரிந்துள்ளது. தன் கணவர் முடியாமல், மிக கடுமையான நிலையில் மருத்துவமனைக்கு கொண்டு வரப்பட்ட போது, ஏன் அவ ருக்கு உரிய சிகிச்சையை அளிக்கவில்லை என்று பிரமிளா கேள்வி எழுப்பினார். அந்த மருத்துவமனை உரிய சிரத்தை எடுத்து என் கணவருக்கு சிகிச்சை அளித்திருந்தால் நிச்சயம் அவர் உயிர் பிழைத்து இருப்பார் என்று பிரமிளா தெரி வித்தார்.பிரமிளா நேற்று சுகாதார அமைச்சின் பொது உறவு அதிகாரி தேவராஜ் சுப்பிரமணியத்திடம் மகஜர் வழங்கிய பின்னர் செய்தியாளர்களிடம் பேசு கையில் இதனை தெரிவித்தார். தனசீலன் கடந்த பிப்ரவரி 25ஆம் தேதி உலுசிலாங்கூர், புக்கிட் செந்தோசா போலீஸ் நிலையத்தின் தடுப்புக் காவல் அறை யில் மரணம் அடைந்தார். பின்னர் அவர் சுங்கைபூலோ மருத்துவமனைக்கு கொண்டு செல்லப்பட்ட போது அவர் மரணம் அடைந்து விட்டதாக அறிவிக் கப்பட்டது. கேஸ்ட்ரிக் அல்சர் காரணமாக ரத்தத்தில் நச்சு கலந்ததால் தனசீலன் மரணம் அடைந்துள்ளார் என்று சவப்பரிசோதனை நிபுணர் டாக்டர் ருசாயின் ரஹிமி ஓர் அறிக்கையில் தெரிவித்து இருந்தார். கொள்ளைச் சம்பவத்தில் ஈடுபட்டதாக சந்தேகத்தின் பேரில் கடந்த பிப்ரவரி 21 ஆம் தேதி தனசீலன் புக்கிட் பெருந்தோங்கில் கைது செய்யப்பட்டார். அவர் பிப்ரவரி 22 முதல் 25 ஆம் தேதி வரையில் போலீஸ் காவல் அறையில் தடுத்து வைக்கப்பட்டிருந்தார். எனினும் குடல் புண் நோயினால் அவதியுற்ற நிலையில் போலீஸ் நிலையத்திலிருந்து மருத்துவமனைக்கு கொண்டு வரப்பட்ட தனசீலனை தாங்கள் வெளிநோயாளியாக சிகிச்சை அளித்ததுடன் அவரை மருத்துவமனையில் அனுமதிக்க வில்லை என்பதை கோல குபு பாரு மருத்துவமனை ஒப்புக் கொண்டது. தன் கணவரை இழந்த நிலையில் இருக்கும் தாம் ஒரு ஆஸ்துமா நோயாளி என்றும் தனக்கு நீதி வேண்டும் என்றும் ரவாங்கைச் சேர்ந்த நான்கு பிள்ளைகளுக்கு தாயான பிரமிளா தனது மகஜரில் குறிப்பிட்டார்.


தீவிரவாதிகளுக்கெல்லாம் அனுமதி, சமூக போராட்டவாதிக்கு தடையா?

ஜோர்ஜ்டவுன், எனது மகளின் திருமண வரவேற்பில் கலந்து கொள்ள தமிழகத்திலிருந்து புறப்பட்டு வந்த, எனது அருமை நண்பர் வைகோ-வை, விசா அளித்துவிட்டு, நாட்டுக்குள் நுழைய விடாமல், தடை விதித்து, திருப்பி அனுப்பும் மலேசிய அரசாங்கத்தின் முடிவை நான் கடுமையாக கண்டிக்கிறேன் என்று பேரா சிரியர் இராமசாமி கூறினார். பினாங்கில் நடைபெறவிருக்கும் தமது மகளின் திருமண வரவேற்புக்கு வருகை புரிந்த மதிமுக பொதுச் செயலாளர் வைகோ-வை, விசா அனுமதி அளித்தும், நாட்டிற்குள் நுழைய விடாமல், திருப்பியனுப்பும் மலேசிய அரசாங்கத்தின் முடிவை, பேராசிரியர் இராமசாமி கடுமையாக கண்டித்தார். இந்நாட்டிற்குள், யார், யாரோ வருகிறார்கள்; சில நேரங்களில் தீவிரவாதிகள் கூட நாட்டுக்குள் நுழைகிறார்கள், அவர்களையெல்லாம் தடுக்காத மலேசிய அரசாங்கம், ஒரு சமூக போராட்டவாதியான, வைகோவை தடுப்பது, எந்த விதத்திலும் ஏற்றுக் கொள்ள முடியாதது என்று அவர் கூறினார். இந்தியாவின் மூத்த அரசியல்வாதி, ஒரு முன்னாள் நாடாளுமன்ற உறுப்பினரை மலேசிய குடிநுழைவுத்துறை இவ்வாறு நடத்தியதை கடுமையாக கண்டித்த அவர், ஒரு திருமண அழைப்பில், வைகோ பங்கேற்றால், நாட்டில் என்ன பாதுகாப்பு அச்சுறுத்தல் நிகழ்ந்து விடப்போகிறது என்றும் கேள்வி யெழுப்பினார். வைகோவின் மலேசிய பயணம் முற்றிலும், தனிப்பட்ட வருகையாகும்; அதில் எந்த அரசியலும் இல்லை; அதற்கு ஏன் மலேசிய அரசு தடைவித்தது என்பது, புரியாத புதிராக உள்ளது. இந்த தடைக்குப் பின்னால், யார் இருக்கிறார்கள் என்ற சந்தேகம் எழுவதாக பேராசிரியர் இராமசாமி தெரிவித்தார்.


அமெரிக்க அதிபர் டொனால்டு டிரம்ப் மனநலம் பாதிக்கப்பட்டவர்: வடகொரியா பாய்ச்சல்

சியோல், வடகொரியாவால் கைது செய்யப்பட்டு உடல் நலம் பாதிக்கப்பட்ட பிறகு விடுவிக்கப்பட்ட அமெரிக்க மாணவர் ஒட்டோ வாரம்பியர் (வயது 22). கோமா நிலையிலேயே உயிரிழந்தார். இந்த சம்பவத்தால் வடகொரியாவுக்கும் அமெரிக்காவுக்கும் இடையே மோதல் அதிகரித்துள்ள நிலையில், அமெரிக்க அதிபர் டொனால்டு டிரம்ப் மனநலம் பாதிக்கப்பட்டவர் என்று வடகொரியா கடுமையாக விமர்சித்துள்ளது. வடகொரியாவின் அரசு நாளிதழான சின்மன் செய்தித்தாளில் எழுதப்பட்டுள்ள கட்டுரையில் கூறியிருப்பதாவது:- “ அமெரிக்க அதிபர் கடினமான சூழ் நிலையில் உள்ளார். எனவே மக்களை திசைத் திருப்ப வடகொரியா மீது முன் தவிர்ப்புத் தாக்குதலை நடத்தி விடலாம் என்ற யோசனையுடன் அமெரிக்கா விளையாடி வருகிறது. மனநிலை பாதிக்கப்பட்ட ட்ரம்பின் ஆலோசனைகளைப் பின்பற்றினால் தென் கொரியாவுக்கு பேரழிவு ஏற்படும் என்பதை அந்நாடு உணர வேண்டும்” இவ்வாறு அதில் தெரிவிக்கப்பட்டுள்ளது.


தமிழகத்தில் அரசியல் கெட்டுப்போய் விட்டது: கடைசி நாளில் ரசிகர்கள் முன்பு பேசிய ரஜினி

தமிழக மக்களால் “சூப்பர் ஸ்டார்” என்று அன்போடு அழைக்கப்படும் நடிகர் ரஜினிகாந்த், அரசியலில் ஈடுபடுவாரா? மாட்டாரா? என்ற மிகப்பெரிய எதிர்பார்ப்பு கடந்த 20 ஆண்டுகளாக நிலவுகிறது. 1990-களில் ஜெயலலிதாவுடன் திடீர் உரசல் ஏற்பட்ட போதே அவரது ரசிகர்கள், “தலைவா... ... அரசி யலுக்கு வா... ... உன் உத்தரவுக்காக காத்திருக்கிறோம்” என்று தமிழ்நாடு முழுவதும் போஸ்டர் அடித்து ஒட்டினார்கள். பொங்கி எழுந்த தன் ரசிகர்களை ரஜினி அமைதிப்படுத்தினார். இதையடுத்து வந்த சட்ட சபை, பாராளுமன்றத் தேர்தல்களில் ரஜினி “வாய்ஸ்” கொடுத்தார். அந்த வாய்சுக்கு தனி முக்கியத்துவம் கிடைத் தது. என் றாலும் ரஜினி நேரடி அரசியலுக்கு வரவே இல்லை.இடையில் அவரது கவனம் முழுவதும் மகா அவதார் பாபாஜி மீது திரும்பியதால் அரசியல் ஆர் வம் இல்லாமல் இருந்தார். என்றாலும் அவரது ரசிகர்கள் சோர்ந்து விடவில்லை. வாய்ப்பு கிடைக்கும் போதெல்லாம் “தலைவா அரசியலுக்கு வா” என்று அழைத்தபடி இருந்தனர். இந்த நிலையில் தமிழக அரசியலில் தற்போது பெரிய தலைவர்கள் யாரும் இல்லாமல் ஒரு வெற்றிடம் ஏற்பட்டுள்ளது. இந்த வெற்றிடத்தை நிரப்பும் வகையில் ரஜினி அரசியலுக்கு வருவாரா? என்ற எதிர்பார்ப்பு தமிழக மக்களிடம் மீண்டும் எதிரொலிக்கத் தொடங்கி உள்ளது. அதுவும் ரஜினி தனது ரசிகர் களை 2 கட்டமாக சந்தித்து பேச முடிவு எடுத்ததுமே அவர் அரசியலுக்கு வருவார் என்ற எதிர்பார்ப்பு எகிறியது. அதை அதிகரிக்க செய்யும் வகையில் கடந்த 15-ந்தேதி ரசிகர்களுடனான சந்திப்பின் முதல் நாளன்று அவரது பேச்சு அமைந்தது. முதல்நாள் ரசிகர்கள் மத்தியில் பேசிய நடிகர் ரஜினி அரசியல் குறித்து நிறைய பேசினார்.நான் அரசியலுக்கு வந்தால் நேர்மையாக இருப்பேன் என்று பேசி யதால் ரஜினி அரசியலுக்கு வருவார் என்று அவரது ரசிகர்களும், அரசியல் கட்சியினரும் கருத்து தெரிவித்தனர். ரஜினியின் பேச்சுக்கு சமூக வலைதளங்களில் ஆதரவு கருத்தும், எதிர்ப்பு கருத்தும் வலுத்து வருகிறது. இந்த நிலையில் ரஜினி ரசிகர்களுடன் சந்திப்பு ரசிகர் களுடன் கடைசி நாளான இன்று மீண்டும் அரசியல் பற்றி பேசி பரபரப்பை ஏற்படுத்தினார்.ரசிகர்கள் இன்று மத்தியில் ரஜினிகாந்த் பேசியதாவது:- இங்கு வருகை தந்துள்ள என்னை வாழவைக்கும் தெய்வங்களான ரசிகர்கள் அனைவருக்கும் வணக்கம். உங்கள் அனைவருக்கும் நான் என் நன்றியை தெரிவித்துக் கொள்கிறேன்.இவ்வளவு ஒழுக்கமாக இவ்வளவு கட்டுப்பாடாக இவ்வளவு நல்லா நீங்க வந்து இருந்தது நீங்கள் பழகியது, என்னை பார்த்தது அனைத்துக்கும் முதலில் என் நன்றியை சந்தோ‌ஷத்தை தெரிவித்துக் கொள்கிறேன். ஒழுக்கம்தான் வாழ்க்கையில் ரொம்ப முக்கியம். ஒழுக்கம் இல்லை என்று சொன்னால் எந்த காலத்திலும் நிம்மதியாக இருக்க முடியாது. ஒழுக்கத்தை கடைப்பிடிப்பது மிகவும் அவசியம். அதை அப்படியே கடைபிடியுங்கள்.நான் இந்த விழாவில் ரசிகர்களை சந்திக்கும் வாய்ப்பை ஏற்படுத்தி கொடுத்த நண்பர்களுக்கும், பாதுகாப்பு வழங்கிய போலீசாருக்கும் மனமார்ந்த நன்றியை தெரிவித்துக் கொள்கிறேன். நான் 4, 5 வார்த்தை பேசினாலே சர்ச்சை ஆகிவிடுகிறது. எனவே இன்னும் பேசினால் மேலும் சர்ச்சையாகிவிடும். ஆகவே நேரம் வரும்போது சொல்ல வேண்டியதை சொல்வேன்.இங்கு நான் பேசியது 4 வார்த்தை. அது நான் என்னுடைய ரசிகர்களுக்கு சொன்னது. நான் அரசியலுக்கு ஒருவேளை வந்தால் நீங்கள் எப்படி இருக்கனும் என்று சொன்னது இவ்வளவு பெரிய தாக்கத்தை ஏற்படுத்தும் என நான் எதிர்பார்க்கவில்லை. அதற்கு எதிர்ப்பு, ஆதரவு எல் லாமே இருக்கலாம். எதிர்ப்பு இல்லாமல் உலகமே முடியாது. அதில் அரசியலில் எதிர்ப்புதான் முக்கியம். ஆனால் சமூக வலைதளங்களில் பேஸ்புக், டுவிட்டரிலும் சில பேர் எழுதும் போது என்னை திட்டி ஏன் இவ்வளவு கீழ்த்தரமாக போய்விட்டார்கள் என் பதை நினைத்து வருத்தமாக இருக்கிறது. முதலில் நான் ஒன்றை தெளிவுபடுத்த விரும்புகிறேன். ரஜினிகாந்த் தமிழனா? அவர் தமிழனா? அப்படிங்கிற கேள்வி எழுகிறது. எனக்கு இப்போது 67 வயது ஆகிறது. 23 ஆண்டுகள் மட்டுமே கர்நாடகத்தில் இருந்தேன். அதைவிட 44 ஆண்டுகள் தமிழகத்தில் தமிழனாகத்தான் இருந்திருக்கிறேன். உங்க கூடத்தான் இருந்தேன். கர்நாடகாவில் இருந்து வந்திருந்தாலும் என்னை நீங்கள் ஆதரித்து அன்பு கொடுத்து பேரும், புகழும், பணம் எல்லாவற்றையும் அள்ளி கொடுத்து என்னை நீங்கள் தமிழனாகவே ஆக்கி விட்டீர்கள். கர்நாடகத்தில் மராட்டியனயாக இருந்த என்னை தமிழனாக ஆக்கிவிட்டீர்கள். நான் பச்சை தமிழன். எனது மூதாதையர்கள், பெற்றோர் எல்லாம் கிருஷ் ணகிரியில் பிறந்தவர்கள். என்னை நீங்கள் எங்கேயாவது போ என்று தூக்கி போட்டால் இமயமலையில் போய்தான் விழுவேன். வேறு எந்த மாநிலத் திலும் போய் விழ மாட்டேன். தமிழ் மக்கள் நல்ல மக்கள். நல்ல உள்ளங்கள் இருப்பதால் என்னை வாழ வைக்கும் தெய்வங்கள் நீங்கள். உங்களால் நான் நன்றாக இருக்கிறேன். என்னை வாழ வைத்த தெய்வங்கள் நன்றாக இருக்க வேண்டும் என்று விரும்புகிறேன். சரி மற்றவர்கள் இருக்கிறார்கள். நீங்கள் என்ன சொல்வது. தளபதி மு.க. ஸ்டாலின் எனது நீண்டகால நண்பர். நல்ல திறமையான நிர்வாகி. சோ சார் அடிக்கடி சொல்வார். அவரை சுதந்திரமாக விட்டால் ரொம்ப நல்லா செயல்படுவார். செயல்பட விடமாட்டேன் என்கிறார்கள். அன்புமணி ராமதாஸ் நல்லா படித்தவர். நல்ல வி‌ஷயம் தெரிந்தவர். நவீன மாக சிந்தனை செய்பவர். நல்ல கருத்துக்கள் சொல்கிறார். திட்டங்கள் வைத்திருக்கிறார். திருமாவளவன் ஈழத் தமிழர்களுக்கு ஆதரவு கொடுத்து வருகிறார். சீமான் போராளி. அவருடைய பல கருத்துக்களை பார்த்து கேட்டு பிரமித்து போய் இருக்கிறேன். எல்லோரும் இருக்கிறார்கள். ஆனால் சிஷ்டம் (அமைப்பு) கெட்டு போய் இருக்கிறதே? ஜனநாயகமும் கெட்டு போய் இருக்கிறதே? அர சியல் பற்றி, ஜனநாயகம் பற்றி மக்களின் மனநிலை மாறி இருக்கிறது. மக்களின் மனதை மாற்ற வேண்டும். அமைப்பை மாற்ற வேண்டும். அப்போது தான் நாடு உருப்படும். ஒரு செடியை வளர்க்க வேண்டும் என்றால் குழி உரம், மண் கலந்து விதையை அதில் போட்டு மண்ணை மூட வேண்டும். நல்லா அழுத்தி அழுத்தி அமுக்க வேண்டும். வேர் நன்கு ஊற்ற வேண்டும். இப்படி செய்தால்தான் செடி நன்கு வளர்ந்து வெளியே வரும். நல்ல விதை வேண்டும். பகவான் புத்தர் பயணம் போய் கொண்டு இருந்தார். அப்போது சிலர் வந்து அவரிடம் கன்னா பின்னா வென்று பேசுவார்கள். ஆனால் புத்தர் எதுவும் பேசாமல் அமைதியாக இருப்பார். அவர்கள் போன பிறகு ஏன் இப்படி அமைதியாக இருக்கிறீர்கள். என்று புத்தரிடம் கேட்டார்கள். அதற்கு அவர், என்னை திட்டினார்கள். என்னை வெறுக்கவில்லை என்றார். பழைய காலத்தில் ராஜாக்கள் படை பலத்தில் 5 ஆயிரம், 10 ஆயிரம் பேர்தான் இருப்பார்கள். மக்கள் அவரவர் வேலைகளை செய்து கொண்டு இருப்பார் கள்.ஆனால் போர் என்று வரும் போது மண்ணுக்காக, மானத்துக்காக எல்லோரும் திரண்டு வருவார்கள். எனக்கும் கடமைகள் இருக்கிறது. வேலை இருக் கிறது. அதுபோல் உங்களுக்கும் கடமைகள் இருக்கிறது. ஊருக்கு போங்கள். குடும்பத்தை கவனியுங்கள். போர் என்று வரும்போது பார்த்துக் கொள்ள லாம். இவ்வாறு அவர் பேசினார்.


தெஹ்ரான்,

அமெரிக்காவுடன் பேச்சுவார்த்தை நடத்த வாய்ப்பு இல்லை என்று ஈரான் வெளியுறவுத்துறை அமைச்சர் ஷரிப் தெரிவித்துள்ளார். அமெரிக்கா உள்ளிட்ட வல்லரசு நாடுகளுடன் 2015ஆம் ஆண்டு அணு ஆயுத தவிர்ப்பு ஒப்பந்தம் ஒன்றை ஈரான் அரசு செய்து கொண்டது. இது அமெரிக்காவுக்கும் ஈரானுக்கும் இடையே பிரச்சினையை ஏற்படுத்தியது. ஈரான் படையை கருப்பு பட்டியலில் அமெரிக்கா சேர்த்தது. ஈரானை புதிய ஒப்பந்தம் போட வைக்க வேண்டும். அந்த ஒப்பந்தம் அணு ஆயுதங்கள் மட்டுமின்றி கண்டம் விட்டு கண்டம் பாயும் ஏவுகணைகளையும் கட்டுப்படுத்தும் வகையில் அமைய வேண்டும் என்று அமெரிக்கா கணக்கு போடுகிறது.

ஈரானும் மிரட்டல் விடுத்து வருகிறது. குறிப்பாக ஹார்முஸ் ஜலசந்தியில் தடையை ஏற்படுத்தி விடுவோம் என்கிறது. இது உலகளாவிய எண்ணெய் போக்குவரத்துக்கு பெரும் தடைச்சுவராக அமைந்து விடும். இந்த நிலையில் ஈரான் மீது கண் வைத்து அமெரிக்கா போர்க்கப்பல்களையும் போர் விமா னங்களையும், தளவாடங்களையும் நகர்த்துகிறது.

இதனால் ஒரு பதற்றமான சூழ்நிலை உருவாகி வருகிறது. இதற்கிடையில் ஈரான் வெளியுறவுத்துறை அமைச்சர் அந்த நாட்டுடன் வர்த்தக ரீதியில் தொடர்பு வைத்திருக்கும் நாடுகளுக்கு சென்று வருகிறார்.  ஈரான் வெளியுறவுத் துறை அமைச்சர் முகமது ஜாவத் ஷரிப்பிடம் ஜப்பான் பத்திரிகைகள் அமெரிக்காவுடன் பேச்சுவார்த்தை நடத்துவீர்களா என்று கேள்வி எழுப்பின.  இதற்கு ஷரிப்,  அமெரிக்காவுடன் பேச்சுவார்த்தை நடத்த வாய்ப்பில்லை என்று கூறியதாக முன்னணி பத்திரிகை கியோடோ செய்தி வெளியிட்டுள்ளது. இதனால் இரு நாடுகளுக்கி டையிலான பிரச்சனைக்கு விரைவில் தீர்வு காண வாய்ப்பில்லை.


இந்திய சமுதாயத்தை மேம்படுத்துவதற்கு சிறப்பு நிதி.வெ.400 கோடி.

கோலாலம்பூர்,

இந்நாட்டில் இந்திய  சமுதாயத்தை மேம்படுத்துவதற்கு குறிப்பாக பி40 என்ற குறைந்த வருமானம் பெறுகின்ற குடும்பங்களின்  வாழ்க்கைத் தரத்தை உயர்த்துவதற்காக அடுத்த 10 ஆண்டுகளுக்கு தொடக்க கட்டமாக 400 கோடி வெள்ளி சிறப்பு நிதியை அரசாங்கம் ஒதுக்கும் என்று சமூக ஒற்றுமைத்துறை அமைச்சர் பொன். வேதமூர்த்தி நேற்று அறிவித்தார்.

Read More: Malaysia Nanban Tamil Daily on 21.8.2018


விவசாயிகள் தற்கொலை தேசத்துக்கு தலைகுனிவு

உயிர்களையும் காக்கும் விவசாயிகள் உயிர்வாழ முடியாமல் தற்கொலை செத கொள்வது இந்த நாட்டுக்கு எவ்வளவு பெரிய அவமானம் என ஐஏஎஸ் அதிகாரி சகாயம் கண்ணீர் மல்க தனது ஆதங்கத்தைத் தெரிவித்தார். தமிழகத்தில் கடும் வறட்சி காரணமாக இந்த ஆண்டு விவசாயம் பொத்துப் போனது. எந்த ஆண்டும் இல்லாத அளவுக்கு வறட்சி நிலவி வருவதால் 200க் கும் மேற்பட்ட விவசாயிகள் தற்கொலை கொண்டுள்ளனர். பயிர் செய வாங்கிய கடைனை கட்ட முடியாமல் அவதிப்படும் விவசாயிகளை வங்கி அதி காரிகள் மிரட்டுவதால் ஏராளமான விவசாயிகள் தற்கொலை செத கொண்டனர். இந்த பிரச்சனைகளில் இருந்து விவசாயிகளை விடுவிக்க வலியுறுத்தி தமிழகம் முழுவதும் போராட்டங்கள் நடைபெற்று வருகின்றன. டில்லியில் கடந்த 21 நாட்களாக விவசாயிகள் போராடி வருகின்றனர். ஆனால் அவர்களை ஆளும் பாஜக அரசு கண்டகொள்ளாமல் இருப்பது விவசாயிகளிடையே கடும் கொந்தளிப்பை ஏற்படுத்தியுள்ளது. இப்பிரச்சனை குறித்து செதியாளர்களிடம் பேசிய ஐஏஎஸ் அதிகாரி சகாயம், பயிர்கடனை கட்ட முடியாமல் விவசாயிகள் தற்கொலை செது கொள்வது இந்த நாட்டுக்கே மிகப் பெரிய தலைகுனிவு என தெரிவித்தார். இந்த நாட்டுக்கே உணவளித்துவரும் அவர்களை நாம் அனைவரும் ஒன்றினைந்து பாதுகாக்க வேண்டும் என சகாயம் தெரிவித்தார். இளைஞர்களும், மாணவர்களும் விவசாயிகள் பக்கம் இருக்க வேண்டம் என வலியுறுத்திய சகாயம், அவர்களின் நியாயமான கோரிக்கைகளுக்காக போராட வேண்டும் என தெரிவித்தார். அறவழியில், சட்டத்திற்குட்பட்டு விவசாயிகளுக்காக இளைஞர்கள் போராடிவருவதில் எந்த தவறும் இல்லை என சகாயம் தெரிவித்தார்.


5 மாநில வாக்கு எண்ணிக்கை நிலவரம்

தெலுங்கானா, மத்திய பிரதேசம்,ராஜஸ்தான், சத்தீஸ்கர், மிசோரம் ஆகிய 5 மாநிலங்களுக்கு சட்டப்பேரவை தேர்தல் நடைபெற்று இன்று வாக்கு எண்ணிக்கை பரபரப்பாக நடைபெற்று வருகிறது. வாக்கு எண்ணிக்கையின் தற்போதைய (4.30 மணி INDIA) நிலவரம்.

மத்திய பிரதேசம்:
காங்கிரஸ்- 114, பா.ஜ.க- 106, மற்றவை- 10.
ராஜஸ்தான்:
காங்கிரஸ்- 102, பா.ஜ.க- 71, மற்றவை- 26.
மிசோரம்:
மி.தே.மு- 26,  காங்கிரஸ்- 5, பா.ஜ.க- 1, மற்றவை- 8.
தெலுங்கானா:
டி.ஆர்.எஸ்- 87, காங்கிரஸ்- 20, பா.ஜ.க- 1, மற்றவை- 11.
சத்தீஸ்கர்:
காங்கிரஸ்- 60, பா.ஜ.க- 17, மற்றவை- 8.


கலைஞருக்கு குமரியில் திரும்பிய பக்கமெல்லாம் இரங்கல்!

நெல்லை எனது எல்லை குமரி எனது தொல்லை என்று சொன்ன கலைஞருக்கு குமரி மாவட்டத்தில் திரும்பிய பக்கமெல்லாம் இரங்கல் ஊர்வலமும் மௌன அஞ்சலியும் செலுத்தி கண்ணீா் வடித்தனர். தேசிய கட்சிகளின் ஆதிக்கம் கொண்ட குமரி மாவட்டத்தில் மாநில கட்சிகள் தனியாக கால் ஊன்ற முடியாத நிலையில் இருந்த அந்த காலகட்டத்தில் நெல்லையில் நடந்த ஓரு பொதுக்கூட்டத்தில் நெல்லை எனது எல்லை குமரி எனது தொல்லை என்று கலைஞர் பேசினார்.

அதே கலைஞர் கன்னியாகுமரி கடலில் திருவள்ளுவருக்கு வானூயா்ந்த சிலை வைத்து குமரிக்கு பெருமை சேர்த்தார். மேலும், அதே கடற்கரை ஓரத்தில் காமராஜருக்கு மணி மண்டபமும் கட்டினார். அதோடு வில்லுக்குறியில் மாம்பழத்தாறு அணை, ஆசாரிப்பள்ளத்தில் அரசு மருத்துவ கல்லூரி மருத்துவ மனை என உள்ளிட்ட பல திட்டங்களை குமரி மாவட்ட மக்களுக்கு கொண்டு வந்து குமரி மக்கள் மனதிலும் நீங்கா இடத்தை பிடித்தார்.

இந்தநிலையில் கலைஞரின் மரணத்தால் நிலை குலைந்த குமரி மக்கள் கட்சி வேறுபாடியின்றி அந்த துக்கத்தில் பங்கெடுத்தனா். குறிப்பாக திருவிதாங்கோடு வட்டம் காலணியில் சுமார் 200-க்கும் மேற்பட்ட குடும்பங்களுக்கு இலவச வீட்டு மனை பட்டா கொடுத்த கலைஞருக்கு அந்த மக்கள் கண்ணீரோடு அதை நினைவுகூா்ந்து துக்கத்தில் காணப்பட்டனர்.

அதே போல் கலைஞர் வீட்டுமனைபட்டா கொடுத்த தக்கலை பகுதியில் வலியகரை காலணி, குளச்சலில் ரீத்தாபுரம் காலணி, திக்கணங்கோட்டில் கொல்லாய் காலணியில் வசிக்கும் மக்கள் அவருக்கு மரியாதை கொடுக்கும் விதமாக கலைஞரின் படத்துக்கு மலர் வளையம் வைத்து அஞ்சலி செலுத்தி கண்ணீா் வடித்தனர்.

இதேபோல் அரசியல் கட்சியினரும் அனைத்து பகுதியிலும் இரங்கல் ஊர்வலமும் மௌன அஞ்சலியும் செலுத்தி கலைஞர் மீதுள்ள பற்றை வெளி காட்டினார்கள். அதே போல் வா்த்தக சங்கத்தினரும் ஓட்டு மொத்த கடைகளையும் அடைத்து அந்த துக்கத்தில் பங்கெடுத்தனர். இந்தநிலையில் கலை ஞரின் மறைவு செய்தியை கேட்டு திக்கணங்கோடு பகுதியை சேர்ந்த அலெக்சாண்டர் (60), கனகப்பபுரத்தை சோ்ந்த சாமிகண் (62) ஆகிய இருவரும் அதிர்ச்சியில் உயிரிழந்தனர். ஓட்டு மொத்த குமரியும் நேற்று துக்கத்தில் ஆழ்ந்திருந்தது என்பது குறிப்பிடத்தக்கது.


செயற்கைகோள் தாக்குதல் சோதனையால்  விண்ணில் சிதறிய 270 துகள்கள்

வாஷிங்டன்,

இந்தியாவின் செயற்கைகோள் அழிப்பு சோதனையால், விண்ணில் சிதறி சுற்றிக் கொண்டிருக்கும் 270 துகள்களை அமெரிக்கா கண்காணித்துக் கொண்டிருக்கிறது என அமெரிக்க ராணுவ தலைமையகம்  தெரிவித்துள்ளது.செயற்கைகோளை தகர்க்கும் ஏவுகணை சோதனையை இந்தியா கடந்த புதன்கிழமை வெற்றிகரமாக நடத்தியது. புவியின் கீழ் சுற்று வட்டப்பாதையில் (லியோ) சுற்றிக் கொண்டிருந்த இந்திய செயற்கைகோள் ஏவுகணை வீசி அழிக்கப்பட்டது.

செயற்கைகோளின் சிதறிய பாகங்கள், விண் துகள்களாக தற்போது விண்ணில் சுற்றிக் கொண்டிருக்கின்றன. இவை இன்னும் இரண்டு வாரத்தில் பூமியில்  நுழைந்து எரிந்து சாம்பலாகிவிடும் அல்லது சில துகள்கள் கடலில் விழும். புவியின் கீழ் சுற்றுவட்டப் பாதையில் இந்த சோதனை நடந்ததால், இதன் துகள்களால் மற்ற செயற்கைக்கோள்களுக்கு எந்த பாதிப்பும் ஏற்படாது என இந்தியா தெரிவித்திருந்தது.

இந்நிலையில், இந்தியாவின் இந்த சோதனையால் விண்ணில் சிதறிய 270 பாகங்கள், விண் துகள்களாக சுற்றிக் கொண்டிருப்பதாகவும் அது பூமியின் மேற்பரப்பிற்குள் நுழையும் வரை கண்காணித்து வருவதாகவும் அமெரிக்க ராணுவ தலைமையகமான பென்டகன் தெரிவித்துள்ளது.அமெரிக்க பாது காப்புத் துறையின் கீழ் செயல்படும் விண்வெளி கண்காணிப்பு அமைப்பு இப்பணியில் ஈடுபட்டுள்ளது.


ஒலிம்பிக் விளையாட்டுப் போட்டியில் களமிறங்கியுள்ள முன்னாள் விளையாட்டுப் பள்ளி மாணவர்கள்

புத்ராஜெயா, ஜூலை 24-

மலேசிய விளையாட்டுப் பள்ளியைச் சேர்ந்த 18 முன்னாள் மாணவர்கள் இம்முறை ஒலிம்பிக் விளையாட்டுப் போட்டியில் களமிறங்கவுள்ளனர். உலக மக்களிடையே மிகப் பெரிய எதிர்பார்ப்பை ஏற்ப்படுத்தியுள்ள ஒலிம்பிக் விளையாட்டுப் போட்டி கடந்தாண்டு ஜப்பான், தோக்கியோவில் நடைபெறவிருந்தது.

ஆனால் கோவிட்-19 தொற்றின் தாக்கத்தால் இவ்விளையாட்டுப் போட்டி இவ்வாண்டுக்கு ஒத்திவைக்கப்பட்டது.அவ்வகையில் 32ஆவது ஒலிம்பிக் விளையாட்டுப் போட்டி நேற்று தோக்கியோவில் அதிகாரப்பூர்வமாக தொடங்கியது. இப்போட்டியில் 200க்கும் மேற்பட்ட நாடுகளில் இருந்து 11 ஆயிரத்திற்கும் அதிகமான போட்டியாளர்கள் களமிறங்கியுள்ளனர்.

கோவிட்-19 அச்சுறுத்தலுக்கு மத்தியில் இந்த விளையாட்டுப் போட்டியை வெற்றிகரமாக நடத்துவதற்கு ஜப்பான் அரசு தொடர்ந்து பல நடவடிக்கைகளை மேற்கொண்டு வருகிறது. தோக்கியோ ஒலிம்பிக் விளையாட்டுப் போட்டியில் மலேசியாவை பிரதிநிதித்து 30க்கும் மேற்பட்ட போட்டியாளர்கள் கலந்து கொண்டுள்ளனர்.

நீச்சல், முக்குளிப்பு, பூப்பந்து, சைக்கிளோட்டம், ஜிம்னாஸ்டிக், கோல்ப், அம்பு எறிதல், குறிசுடுதல், ஓட்டப்பந்தயம், பாய்மரப் படகு ஆகிய போட்டிகளில் கலந்து கொள்ளவுள்ளனர். 1 தங்கப்பதக்கம் உட்பட 3 பதக்கங்களை இலக்காகக் கொண்டு மலேசிய விளையாட்டாளர்கள் ஒலிம்பிக் விளையாட்டுப் போட்டியில் கலந்து கொண்டுள்ளனர்.

இந்த 30 விளையாட்டாளர்களில் 18 பேர் மலேசிய விளையாட்டுப் பள்ளியின் முன்னாள் மாணவர்களாவர்.

பூப்பந்து விளையாட்டில் நம்பிக்கை நட்சத்திரமாக விளங்கும் லீ ஷீ ஜியா, சோனியா ஜியா, ஏரன் சியா, சோ வூய் யிக், லீ மெங் யின், கோ லியூ யிங் இகாயோர் விளையாட்டுப் பள்ளியில் பயின்றவர்கள். உள்ளரங்கு சைக்கிளோட்டப் போட்டியில் களமிறங்கும் டத்தோ முகமட் அஸிசூல்ஹஸ்னி அவாங், ஜிம்னாஸ்டிக் வீராங்கனை பாரா ஆன் அப்துல் ஹாடி, திடல்தடப் போட்டியில் களமிறங்கும் லீ ஹுப் வெய், அஸ்ரின் நபிலா அலியாஸ், நீச்சல் போட்டியில் களமிறங்கும் வெல்சன் சிம், அம்பு எறிதல் வீராங்கனை ஷாயிரா பின்தி மாஸ்சிக், முக்குளிப்புப் போட்டியாளர்கள் நூர் டபிதா சப்ரி, எங் யான் யீ, பண்டலேலா ரினோங், லியோங் முன் யீ, சியோங் ஜுன் வோங் ஆகியோரும் விளையாட்டுப் பள்ளி மாணவர்களாவர்.

மலேசியாவின் ஒலிம்பிக் பதக்க கனவை நிறைவேற்றப் போகும் வீரர்களின் பட்டியலில் விளையாட்டுப் பள்ளியின் மாணவர்களும் இருப்பதை கல்வியமைச்சு பெருமையாக கருதுகிறது. மலேசிய விளையாட்டு மன்ற கல்லூரியைச் சேர்ந்த பலர் இந்தப்போட்டியில் பங்கேற்கின்றனர். அவர்கள் மீது நாங்கள் மிகுந்த நம்பிக்கை வைத்திருக்கிறோம் என்று கல்வியமைச்சர் டத்தோஸ்ரீ முகமட் ரட்ஸி ஜிடின் கூறினார்.

தோக்கியோ ஒலிம்பிக் போட்டி இன்று ஜூலை 23ஆம்தேதி தொடங்கி ஆகஸ்ட் 8ஆம் தேதி வரை நடைபெறுகிறது. மலேசியாவைச் சேர்ந்த 30 வீராங்கனைகள் இந்தப் போட்டியில் பங்கேற்கின்றனர். அவர்களில் 18 பேர் மலேசிய விளையாட்டு கல்லூரியைச் சேர்ந்தவர்கள் என்பதை அறிந்து மகிழ்ச்சியடைகிறேன். அந்தக் கல்லூரியைச் சேர்ந்த விளையாட்டாளர்களும் பயிற்சியாளர்களும் இந்த விளையாட்டுப் போட்டியில் மிகச் சிறந்த அடைவு நிலை அடைவார்கள் என்று எதிர்பார்க்கிறேன்.

இந்தப் போட்டியில் மிகச் சிறந்த சாதனைகளை படைப்பதற்காக அவர்களின் உடல்நலம், பாதுகாப்பு, ஆற்றல் ஆகியவை சிறந்த நிலையில் இருப்பதற்காக இறைவனை வேண்டிக் கொள்கிறோம் என்று அவர் கூறினார்.


இந்திய பெண் மருத்துவர்  ஆஸ்திரேலியாவில் படுகொலை!

மெல்பர்ன்,

ஆஸ்திரேலியாவில் மாயமான இந்திய வம்சாவளியைச் சேர்ந்த பல் மருத்துவர் பிரீத்தி ரெட்டி கொலை செய்யப்பட்டது கண்டு பிடிக்கப்பட்டுள்ளது. ஆஸ்திரேலியாவின்  சிட்னி நகரில், இந்திய வம்சாவளியைச் சேர்ந்த பிரீத்தி ரெட்டி பல் மருத்துவராக இருந்தார். கடந்த வார இறுதியில், சிட்னியின் செயின்ட் லியோனார்ட்ஸ் பகுதியில் நடந்த பல் மருத்துவர்களுக்கான மாநாட்டில் பங்கேற்க சென்ற அவர் வீடு திரும்பவில்லை என போலீசில் புகார் அளிக்கப்பட்டது.

விசாரணை நடத்திய நியூ சவுத் வேல்ஸ் போலீசார் பரபரப்பான சிட்னியின் ஜார்ஜ் தெருவில் உள்ள மெக்டொனால்ட் கடையில் பிரீத்தி  தண்ணீர் பாட்டில் வாங்கி சென்றதை, கண்காணிப்பு கேமரா பதிவு மூலம் கண்டுபிடித்தனர். இந்நிலையில் கிங்ஸ்போர்டு பகுதியில் பிரீத்தியின் கார் நிற்பதாகக் கிடைத்த தகவலையடுத்து அங்கு சென்ற போலீசார் காரில் இருந்த, பெரிய பெட்டியை திறந்து பார்த்தனர்.

அதில், பிரீத்தியின் உடல், கத்திக் குத்து காயங்களுடன் இருந்தது. பல் மருத்துவர்களுக்கான மாநாட்டில் பங்கேற்ற பிரீத்தியுடன் ஹோட்டலில் தங்கிய நபர் குறித்து போலீசார் விசாரணை நடத்தினர். அந்த நபர் பிரீத்தியின் முன்னாள் காதலர் ஹர்ஷ் நார்டே என்பதும் இரு நாட்களுக்கு முன் நடந்த சாலை விபத்தில் அவர் உயிரிழந்ததும் தெரிய வந்தது. கொலைக்கான காரணம் தெரியாத நிலையில் போலீசார் விசாரித்து வருகின்றனர்.


அதிமுகவுக்கு கவலையில்லை”-தம்பிதுரை பேட்டி

வருகின்றன நாடாளுமன்ற தேர்தலையொட்டி தேர்தல் ஏற்பாடுகள் குறித்து அனைத்து கட்சிகளிடமும் ஆலோசனை நடத்த தலைமை தேர்தல் ஆணையம் இன்று அழைப்புவிடுத்திருந்தது.  இந்த ஆலோசனை கூட்டத்தில் அங்கீகரிக்கப்பட்ட 7 தேசியக்கட்சிகள் மற்றும் 51 மாநில காட்சிகள் கலந்துகொண்டது.

இந்நிலையில்," வாக்காளர் பட்டியலை சரியாக முறையில் தயாரிக்க வேண்டும்" என்று அனைத்துக்கட்சி ஆலோசனை கூட்டத்தில் வலியுறுத்தினோம் என்று அதிமுக மூத்த தலைவர் தம்பிதுரை பேட்டியளித்தார். பின்னர்,பாஜகவும் திமுகவும் நெருங்குவதால் அதிமுகவுக்கு கவலையில்லை என்றும் தம்பிதுரை தெரிவித்துள்ளார்.

சென்னையில் 30 ஆம் தேதி ஒய்.எம்.சி.ஏ மைதானத்தில் நடைபெறவுள்ள, மறைந்த திமுக தலைவர் கலைஞரின் நினைவேந்தல் கூட்டத்தில் அமித்ஷா பங்கேற்கவுள்ள நிலையில் தம்பிதுரை இவ்வாறு கூறியுள்ளார்.


நம் நாட்டிலுள்ள இந்தியர்களை   மஇகா  அனாதையாக்கி விட்டது

இந்நாட்டிலுள்ள இந்தியர்களை மஇகா அனாதையாக்கி விட்டது என்று ஜன நாயக செயல் கட்சி யைச் சேர்ந்த பத்து கவான் நாடாளுமன்ற உறுப்பினர் கஸ்தூரி பட்டு சாடினார். 2017ஆம் ஆண்டில் மலேசிய இந்தியர்களுக்காக செயல் வடிவத் திட்டம் வரையறுக்கப்படும் என்று மஇகாவும், தேசிய முன் னணி அரசாங்கமும் கூறிய வேளையில், ஆண்டின் நான்காவது மாதத்தில் காலடி எடுத்து வைக்கும் வேளையிலும்கூட, அந்த செயல் வடிவத் திட்டம் இதுவரை அறிவிக்கப்படாமல் இருப்பது இந்நாட்டிலுள்ள இந்தியர்கள் புறக்கணிக்கப்பட்டுள்ளனர் என்பதை நிரூபித்துள்ளது என்றார். மலேசிய இந்தியர்களுக்காக செயல் வடிவத் திட்டம் வரையறுக்கப்படும் என்று கடந்த ஆண்டு அக்டோபர் மாதம் பிரதமர் டத்தோஸ்ரீ நஜீப் துன் ரசாக் அறி வித்தார். அது இவ்வாண்டு ஜனவரி மாதம் தொடக்கி வைக்கப்படும். அதன் பின்னர் அதனை முறையாக அமல்படுத்துவதற்கு அமலாக்கச் செயலகமும் அமைக்கப்படும் என்றும் அவர் கூறியிருந்தார். ஆனால், மார்ச் மாதம் முடிந்து ஏப்ரல் மாதம் பிறக்கும் வரை எந்தவித அறிவிப்பையும் நேற்று முன்தினம் வரையில் அரசாங்கம் செய்யவில்லை என்று நேற்று வெளியிட்ட ஓர் அறிக்கையில் கஸ்தூரி பட்டு கூறினார். பிரதமர் துறையின் பொருளாதார திட்டமிடல் பிரிவுக்கு பொறுப்பேற்றுள்ள பிரதமர் துறை துணை அமைச்சர் செனட்டர் டத்தோஸ்ரீ எஸ்.கே.தேவமணி இந்நாட்டிலுள்ள இந்திய சமுதாயத்தை அனாதையாக்கும் வகையில் அதற்கு சரியான முறையில் பதிலளிக்காமல் போனதாகவும் அவர் குற்றம் சாட்டினார். அண்மையில் தாம் மக்களவையில் அதுகுறித்து அவரிடம் கேள்வி எழுப்பியபோது, வரும் 23.4.2017ஆம் தேதி அதாவது மூன்று மாதங்கள் கழித்து பிரதமர் அதனை அறிவிப்பார் என சிறிதும் பொறுப்பில்லாமல் கூறினார். மஇகா தேசிய துணைத் தலைவராகவும் இருக்கும் அவரின் அந்த பதில் சிறிதும் பொறுப்பற்ற முறையில் இருந்தது என்று அவர் குற்றம் சாட்டினார்.இந்நாட்டிலுள்ள இந்தியர்கள் நீண்டகாலமாக இன்னும் பின்தங்கியுள்ள நிலையி லேயே உள்ளனர் என்பதை தேவமணி நன்கு புரிந்துக் கொள்ள வேண்டும் என்றார். இந்நாட்டிலுள்ள இந்திய சமூகம் பின்தங்கியுள்ளதற்கு மஇகாவும், தேசிய முன்னணியுமே பொறுப்பேற்க வேண்டும். நாட்டின் முன்னேற்றத்தில் பொருளா தாரம் உட்பட அனைத்து துறைகளிலும் இந்திய சமூகம் பின்தள்ளப்பட்டுள்ளதை அவர்கள் நன்கு உணர வேண்டும் என்றார். இந்தியர்கள் இனியும் தோட்டங்களிலும், சாலை செப்பணிப்படுவதிலும் வேலை செய்யக் கூடாது. மாறாக, அவர்கள் அரசாங்கத் துறைகளில் குமாஸ்தாவாகவும், பிரபல வழக்கறிஞர்களாகவும் உருவாக வேண்டும். அவர்கள் இனியும் அனாதைகளாக நிற்க வேண்டிய நிலை ஏற்படக் கூடாது என்ற கஸ்தூரி பட்டு வாக்காளர்களாக இருந்ததை ஒருவேளை மஇகாவும், தேவமணியும் மறந்திருக்கலாம் என்றார். -தி மலேசியன் டைம்ஸ்


அதிமுகவின் ஒரே எம்.பி ஓபிஎஸ் மகன் பதவி ஏற்ற ஸ்டைல்!

இன்று நாடாளுமன்றத்தில் தமிழக எம்.பி.க்கள் பதவி ஏற்றுக்கொண்டனர். திமுக மற்றும் கூட்டணி எம்.பி.க்கள் அனைவரும் தமிழில் பதவி பிரமாணம் செய்து கொண்டனர். அப்போது தமிழ் வாழ்க என்று திமுக மற்றும் கூட்டணி கட்சியினர் கூறியது இந்திய அளவில் ட்ரெண்ட் ஆனது. இது ஆளும் கட்சியான பாஜகவிற்கு அதிர்ச்சியை ஏற்படுத்தியுள்ளது.

இந்த நிலையில் அதிமுக சார்பாக வெற்றி பெற்ற ஒரே வேட்பாளர் ரவீந்திரநாத் குமார் பதவி பிரமாணம் செய்யும் போது திமுக மற்றும் அதன் கூட்டணி உறுப்பினர்கள் கூறியது போல் தமிழ் வாழ்க என்று சொல்லாமல் ஜெய்ஹிந்த், வந்தே மாதரம் என கூறியதன் மூலம் பாஜகவினரை வெறுப்பேற்றக் கூடாது, அதிருப்தியடைய வைக்கக் கூடாது என்பதில் ஓபிஎஸ் மகன் தெளிவாக இருந்தார் என்று கூறுகின்றனர்.

மேலும் முதல் நாளே பாஜகவினரை வெறுப்படையும் படி செய்தால் அமைச்சர் விரிவாக்கத்தின் போது அமைச்சர் பதவிக்கான வாய்ப்பு பறி போகும் என்பதால் மிக கவனமாக பதவி ஏற்றார் என்று அரசியல் வட்டாரங்கள் தெரிவிக்கின்றனர்.

அதோடு தமிழக மக்களையும் பகைத்து கொள்ளாமல் தமிழில் பதவி பிரமாணம் எடுத்து கொண்டார்.இதனால் தனது அரசியல் மூவ்களை கவனமாக எடுத்து வைக்கிறார் என்று அரசியல் பார்வையாளர்கள் கூறிவருகின்றனர்.


பா.ஜ.க.வின் ஏஜெண்ட் ஓ.பன்னீர்செல்வம் : டி.டி.வி. தினகரன் பேட்டி

வேலூர் மாவட்டம் திருப்பத்தூரில் அம்மா மக்கள் முன்னேற்ற கழக ஜெயலலிதா மாவட்ட பேரவை அலுவலக திறப்பு விழா நடந்தது. விழாவில் கலந்து கொண்ட டி.டி.வி.தினகரன் எம்.எல்.ஏ. செய்தியாளர்களை சந்தித்தார்.அப்போது அவரிடம், அ.தி.மு.க. வெற்றிக்காக தனது துணை முதல்வர் பதவியில் இருந்தும் விலக தயார் என அ.தி.மு.க. செயற்குழு கூட்டத்தில் ஓ.பன்னீர்செல்வம் கூறியிருப்பது பற்றி கேள்வி எழுப்பினர்.

அதற்கு தினகரன், இது ஏற்கெனவே ஜெயலலிதா இறந்து அந்த தர்மயுத்தம் நாடகம் ஜெயலலிதா நினைவிடத்திலே தொடங்கியது. இந்த ஆட்சி ஊழல் ஆட்சி என்று சொல்லிவிட்டு, இந்த ஆட்சி இருக்கக்கூடாது என்று எதிர்த்து வாக்களித்தவர்.

இந்த ஆட்சி ஊழல் ஆட்சி என்று சொல்லிவிட்டு ஒரு மாதம் கழித்து துணை முதல் அமைச்சர் பதவியை ஏற்றவர். இன்றைக்கு தமிழ்நாட்டு மக்களுக்கு இவருடைய சுயரூபம் மொத்தமாக தெரிந்துவிட்டதால் நான் பதவியை ராஜினாமா பண்றேன், எனக்கு கட்சிதான் முக்கியம் என்று சொல்லிவிட்டு இவரு போயி பாஜகவோட ஏஜெண்டா இங்க செயல்பட்டது எல்லோருக்கும் தெரியும்.

அவரேதான் சொல்கிறார், பாரதப் பிரதமர் சொல்லித்தான் துணை முதல் அமைச்சர் பதவியையே ஏற்றுக்கொண்டேன்னு. குருமூர்த்தி சொல்றாரே, என்கிட்டே சொல்லிட்டுப் போயிதான், என் அட்வைஸ் கேட்டுவிட்டுப் போய்தான் தர்மயுத்தம் நடத்தினாருன்னு. அதனால் பன்னீர்செல்வம் சொல்றதையெல்லாம் பெரிசா எடுத்துக்க வேண்டாம். நீர் மேல எழுதப்பட்ட எழுத்து. அவ்வளவுதான். இவ்வாறு கூறினார்.


ஜொகூரில் சோழ ராஜ்யம் வேரூன்றியுள்ளதா?

கடந்த ஆண்டு நவம்பர் மாதம் மலாக்கா ஆற்றின் அடியில் 13 ஆம் நூற்றாண்டின் மஜாபாஹிட் சாம்ராஜ்யத்தின் வாழிடம் கண்டுபிடிக்கப்பட்டிருப்பது போன்று ஜொகூர், கோத்தாதிங்கியிலும் சோழ ராஜ்யம் வேரூன்றியிருப்பதாக சில தடயங்கள் கண்டு பிடிக்கப்பட்டுள்ளன. ஒரு காட்டுப்பகுதியில் பழங்காலத்து கோட்டையின் சிதைந்த கற்கள் கண்டு பிடிக்கப் பட்டுள்ளன. அது சோழ ராஜ்யத்திற்கான தடயங்களாக இருக்கக் கூடும் என்று நம்பப்படுகிறது.ஜொகூரின் அடர்ந்த காட்டுப் பகுதியில் சிதைந்த பழங்காலத்து கோட்டையின் கற்கள் கண்டு பிடிக்கப்பட்டுள்ளதை தொடர்ந்து அப்பகுதியில் சோழ ராஜ்யம் வேரூன்றியிருந்தது உண்மையாக இருக்க வேண்டும் என நம்பப்படுகின்றது. கி.பி.1377 ஆம் ஆண்டு முற்றாக அழிக்கப்பட்ட கோட்டையை கண்டு பிடிக்கும் நோக்கில் பி.கணேசன் தலைமையிலான குழுவினர் அந்த சிதைந்து போன கோட்டையின் கற்களையும் சிதறிய பாகங்களையும் கண்டு பிடித்ததாக கூறுகின்றனர். அங்கு கற்படிகள், கோட்டை சுவர்கள், இணைப்புக் கற்கள் போன்றவை அதிகம் தென்படுவதாக தெரிவித்த பி.கணேசன் மிகவும் செங்குத்தான மலைப்பகுதியில் அந்தக் கோட்டை இருந்துள்ளதாகவும் தெரி வித்தார். மலைப்பகுதிக்கு செல்வது மிகவும் கடினமான ஒன்று என வர்ணித்த அவர் வித்தியாசமான உலகை காண்பது போல் அவ்விடம் காணப்படுவதாக குறிப் பிட்ட பி.கணேசன் ஒரு மிகப் பெரிய கோட்டை அங்கு சிதைந்து புதையுண்டு கிடப்பதாக தாங்கள் நம்புவதாகவும் குறிப்பிட்டார். மலைக்குச் சென்ற மூவ ரில் இருவரின் கேமராக்கள் செயல்படாத நிலையில் இது இங்கு பலமுறை நடந்த சம்பவமாக கூறப்படுவதாகவும் குறிப்பிட்ட அவர் மிகப் பிரமாண் டமான அக்காட்டுப் பகுதிக்கு அருகில் சோழ காலத்தின் மூன்று கப்பல்கள் புதையுண்டு கிடப்பதாகவும் நம்பப்படுகிறது என குறிப்பிட்டார். இதற்கு முன்பாக அந்த காட்டுப் பகுதிக்கு வந்த போது சோழ காலத்து கல்வெட்டுக்கள் கண்டு பிடித்ததையும் சுட்டிய பி.கணேசன் மீண்டும் இப்பகுதிக்கு வருகை மேற்கொண்டு மலையிலும் ஆற்றுப் பகுதியிலும் ஆய்வுகள் மேற்கொள்ளவிருப்பதாகவும் குறிப்பிட்டார். இவ்விடம் தமிழர்களின் பூர்வீகம் என கருதப்படுவதாகவும் குறிப்பிட்ட அவர் அங்கு மூழ்கி கிடக்கும் மூன்று கப்பல்களை வெளியே கொண்டு வரவும் முயற்சிகள் மேற்கொள்ளப்பட்டு வருவதாக தெரிவித்தார். அதே பகுதியில் சோழ காலத்து கோவில் ஒன்று இருப்பதாக நம்பப்படும் வேளையில் அந்த காட்டுப் பகுதிக்குள் நுழைய சிரமமாக இருந்தாலும் நம் பிக்கையுடன் மீண்டும் அங்கு செல்ல விருப்பதாகவும் அவர் தெரிவித்தார். இந்த பயணத்தில் பி.கணேசனுடன் ந.கோபிநாதன், சி.ரவிந்திரன், அமாட் தஷ்ரிப் பின் ரம்லி ஆகியோர் இடம் பெற்ற வேளையில் சோழர்களின் சாம்ராஜ்யம், சூழ்ச்சிகளால் அழிக்கப்பட்ட ஸ்ரீ விஜயா பேரரசுவின் ஆத்மாக்கள் இங்கு நடமாடிக் கொண்டிருப்பதாக நம்புவதாகவும் குறிப்பிட்டனர்.


தமிழகத்தில் பாஜக கூட்டணி, பிரதமர் மோடியின் முடிவு; பாஜக தேசிய பொதுச்செயலாளர் பேட்டி

தமிழகத்தில் பாஜக எந்த கட்சியுடன் கூட்டணி வைக்கும் என்பது குறித்து பிரதமர் மோடியும் உயர்மட்ட தலைவர்களும் தான் முடிவெடுப்பார்கள் என்று பாஜக தேசிய பொதுச்செயலாளர் முரளிதர ராவ் கூறியுள்ளார். மதுரையில் செய்துயாளர்களுக்கு பேட்டி அளித்த அவர், 'பாஜக-அதிமுக கூட்டணி அமைய வேண்டும் என ராமதாஸ் அத்வாலே கூறியது அவருடைய சொந்த கருத்து.

பாஜக கூட்டணி குறித்து பிரதமர் மோடி தான் முடிவெடுக்க வேண்டும். மேலும் மோடியின் தமிழக வருகை மிகவும் முக்கியத்துவம் வாய்ந்ததாக இருக்கும்' என முரளிதர ராவ் கூறினார்.


பளபளப்பான சருமத்திற்கு

குளிக்கும் போது சோப்புக்கு பதிலாக இந்த தூளைப் பயன்படுத்துங்கள்.

இதனை தொடர்ந்து செய்து வர ஒரு வாரத்திற்குள் உங்கள் சருமம் மினுமினுப்புடன் பொழிவு பெறும்.


லிட்டல் இந்தியாவை விட்டுச் செல்வது காலத்தின் கட்டாயம்.

பிரிக்பீல்ட்ஸ், பிரிக்பீல்ட்ஸ் லிட் டல் இந்தியாவிற்கும் இந்திய வியாபாரிகளுக்கும் இடையிலான உறவு மிகவும் ஆழமானது. ஆனால், கடந்த 30 ஆண்டுகளாக இங் குள்ள ஜாலான் டிரவர் ஸில் செயல்பட்டு வந்த ஸ்ரீ கோத்தா சூப்பர் மார்க்கெட் மே 31ஆம் தேதியோடு வியாபாரத்தை நிறுத்திக் கொண்டது, பிரிக் பீல்ட்ஸ் லிட்டல் இந் தியா ‘இன்னொரு வளர்ச்சியை’ நோக்கிச் செல்வதை வெளிப் படுத்துவதாகக் கூறப் படுகிறது. ஸ்ரீ கோத்தா சூப்பர் மார்க்கெட் வியாபாரத்தை நிறுத்திக்கொண்டதற்கு, இன்றைய காலக் கட்டத்தில் துரித வளர்ச்சியைக் கண்டு வரும் பிரிக்பீல்ட்ஸில் கடைகளுக்கான வாடகைகள் பெரிதும் உயர்த்தப்பட்டுள்ளதும் காரணம் என அங்குள்ள வியாபாரிகள் தெரிவித்துள்ளனர். நாளுக்கு நாள் வியாபாரம் குறைந்து வரும் தருணத்தில் வாடகை உயர்ந்து கொண்டிருப்பதைச் சமாளிக்க இயலாத வியாபாரிகள், பிரிக்பீல்ட்ஸ் லிட்டல் இந்தியாவை விட்டுச் சென்று வேறு இடங்களில் வியாபாரத்தைத் தொடங்குவதைக் காலத்தின் கட்டாயமாகத்தான் கொள்ள வேண்டும். வாடகை ஒப்பந்தம் காலாவதியாகும் வேளையில் வாடகைத் தொகை உயர்த்தப்படுவது சகஜமாக நடக்கும் விஷயம்தான். ஆனால், இதுதான் இப்போது இங்குள்ள வியாபாரிகள் வேறு இடங்களுக்கு மாறிச்செல்ல காரணமாகவும் உள்ளது என இங்குள்ள வியாபாரிகளில் ஒருவர் தெரிவித்தார். நிலை மையைச் சமாளிக்க இவர்களில் இன்னும் சிலர் வாடகைக்கு எடுத்த கடைகளில் குறிப்பிட்ட பகுதியைப் பிறருக்கு வாடகைக்கு விடவும் தொடங்கி உள்ளதாக அங்கு அழகியல் மையத்தை நடத்தி வரும் மீரா நாயர் குறிப்பிட்டார். வாடகை ஒப்பந்தம் காலாவதியாகும் வரையில் இவர் மாதத்திற்கு வெ.2,500ஐ செலுத்தி வந்துள்ளார். காலாவதியான பிறகு வாடகை தொகை வெ.3,000ஆக உயர்த்தப்பட்டது. இதனைச் சமாளிக்க கடையின் ஓர் அறையை வெ.500க்கு வாடகைக்குக் கொடுத்துள்ளதாகவும் அவர் கூறினார். கடந்த சில ஆண்டுகளில் பிரிக்பீல்ட்ஸ் பகுதியில் ஏற்பட்டு வரும் மாற்றம் அதி துரிதமாக உள்ளது. பல கடைகள் நடத்தப்படுகின்றன; பிறகு மூடப் படுகின்றன. இதற்கு வாடகை உயர்வும் காரணம். அந்த வகையில், ஸ்ரீ கோத்தா மூடப்பட்டதும் காலத்தின் கட்டாயம் எனக் குறிப்பிடுகிறார், அங்குள்ள கிரேஸ்சென்ட் கோர்ட்டில் வசிக்கும் ஜீவா. வாடகை உயர்வா அல்லது காலத்தின் கோலமா? துரித வளர்ச்சி கண்டு வரத் தொடங்கிய காலத்திலிருந்தே பிரிக்பீல்ட்ஸ் பகுதியில் வாடகை உயர்த்தப்பட்டு வருகிறது. வாடகை ஒப்பந்தம் காலாவ தியாகும் வேளையில் வாடகை உயர்த்தப்படும் நிலையில் பெரும்பான்மையான வியாபாரிகள் இக்கட்டான சூழ்நிலைக்குத் தள்ளப்படுகின்றனர் என சரவணா ஸ்டோரின் உரிமையாளர் பெரியண்ணன் பழனி தெரிவித்தார். இங்கு வியாபாரம் செய்யத் தொடங்கிய 10 ஆண்டுகளில் அவருக்கு வாடகை கொடுத்தவர் இரு ஆண்டுகளுக்கு ஒருமுறை வாடகையை உயர்த்துகிறார். அவருடைய கடையின் கீழ்தளத்திற்கு மட்டும் மாதந்தோறும் வெ.18,000ஐ வாடகையாகச் செலுத்தப்படுகிறது. அதே போன்று அங்குள்ள யுஎம் ஸ்டோர்ஸ், 5 மாடி கட்டடத்திற்கு மாதந்தோறும் வெ.100,000ஐ வாடகையாகச் செலுத்தப்படுவதாகவும் கூறப்படுகிறது. தங்கும் விடுதிகள் மையமாகும் போக்கு பிரிக்பீல்ட்ஸ் இன்னொரு கோணத்தை நோக்கிச் சென்று கொண்டிருப்பதற்கு வாடகை உயர்வு காரணம் என்பதை மறுத்துள்ளார், கோலாலம்பூர் மற்றும் சிலாங்கூர் மாநில இந்திய வர்த்தகச் சபையின் தலைவர் டத்தோ டாக்டர் வி.சண்முகநாதன். ஏனென்றால், இது வழக்கமாக நடக்கும் விஷயம். வாடகைக்ப்கு எடுத்துக் கொடுப்பவர்களும் வாடகைக்குக் கொள்பவர்களும் இணைந்து செயல்பட்டு வாடகைத் தொகையை ஒரு கட்டுப்பாட்டிற்குள் வைத்திருக்க வேண்டும் என அவர் குறிப்பிட்டார். வாடகை உயர்விற்கு அப்பாற்பட்ட நிலையில் தற்போது இந்தப் பகுதியில் தங்கும் விடுதிகள் மையமாகும் போக்கு நிலவி வருகிறது. கடந்த 5 ஆண் டுகளில் மட்டும் 10 பட்ஜெட் தங்கும் விடுதிகள் (2 நட்சத்திர) இங்கு கட்டப்பட்டுள்ளதோடு இன்னும் பல கட்டுமானப் பணிகள் மேற்கொள்ளப்பட்டு வருகின்றன.இந்தத் தங்கும் மையமாகும் போக்கு இப்போது பிரிக்பீல்ட்ஸில் மட்டுமில்லை, கோலாலம்பூரில் உள்ள பெரும்பான்மையான பகுதிகளில் ஏற்பட்டு வருகிறது. பிரிக்பீல்ட்ஸில் போதுமான தங்கும் விடுதிகள் இருக்கின்ற போதிலும் இன்னும் மேன்மேலும் பல தங்கும் விடுதிகள் கட்டப்பட்டு வருவதால், இப்போது தங்கும் விடுதிகளை நடத்தி வருபவர்களின் வியாபாரமும் பெருமளவில் பாதிக்கப்பட்டு வருவதாக இங்குத் தங்கும் விடுதியை நடத்தி வருபவருமான அவர் குறிப்பிட்டார். இங்குள்ள தங்கும் விடுதிகளின் உரிமையாளர்களின் வியாபாரமும் தக்க வைக்கப்பட வேண்டுமென்றால் பிரிக்பீல்ட்ஸின் ‘இன்னொரு வளர்ச்சியை’ நோக்கிய பயணத்தில் அதன் பாரம்பரியமும் அங்கு நடைபெறும் வியாபாரங்களும் பாதுகாக்கப்பட வேண்டும் எனவும் அவர் வலியுறுத்தினார்.


சென்னையில் தடையை மீறி கல்லூரி மாணவர்கள் பஸ் டே கொண்டாட்டம்!

நீதிமன்றத் தடையை மீறி சென்னை திருவல்லிக்கேணி பெல்ஸ் ரோட்டில் கல்லூரி மாணவர்கள் 'பஸ் டே' கொண்டாடி வருகின்றனர். சென்னையில் 'பஸ் டே' கொண்டாடத் தடை விதிக்கப்பட்டுள்ளது. இந்நிலையில், சென்னையின் பல்வேறு பகுதிகளில் தடையை மீறி அவ்வப்போது 'பஸ் டே' கொண்டாடப்பட்டு வருகிறது. இந்நிலையில், திருவல்லிக்கேணியில் மாநிலக் கல்லூரி மாணவர்கள் இன்று 'பஸ் டே' கொண்டாட்டத்தில் ஈடுபட் டுள் ளனர். பட்டாபிராம் - அண்ணா சதுக்கம் செல்லும் '27H' மாநகரப் பேருந்தில், மாணவர்கள் 'பஸ் டே' கொண்டாட்டத்தில் ஈடுபட்டுள்ளனர். பாரதி சாலை யிலிருந்து, மாநிலக் கல்லூரியை நோக்கி இந்தக் கொண்டாட்டம் நடந்து வருகிறது. சுமார் 50 மாணவர்கள் இந்தக் கொண்டாட்டத்தில் ஈடுபட்டுள்ளனர். அதேபோல் இருசக்கர வாகனத்திலும் பல்வேறு மாணவர்கள், இந்தக் கொண்டாட்டத்தில் ஈடுபட்டுள்ளனர். அவர்களைப் போலீஸார் விரட்டி வருகின்றனர். கல்லூரி வளாகத்திலும் போலீஸார் குவிக்கப்பட்டுள்ளனர். இந்த சம்பவத்தால் பரபரப்பு ஏற்பட்டுள்ளது. 'பஸ் டே'கொண்டாட உயர் நீதிமன்றம் மற்றும் காவல்துறை தடை விதித்துள்ளது. இதனால், மாணவர்கள் மீது நடவடிக்கை பாயும் என்று எதிர்பார்க்கப்படுகிறது.


ரஜினிக்கு அழைப்பு விடுத்த மோடி

நாடாளுமன்ற தேர்தலில் பாரதீய ஜனதா தலைமையிலான தேசிய ஜனநாயக கூட்டணி 353 இடங்களை கைப்பற்றி வெற்றி பெற்றது. இதைத்தொடர்ந்து, வருகிற 30-ந் தேதி (வியாழக்கிழமை) இரவு 7 மணிக்கு ஜனாதிபதி மாளிகையில் நடைபெறும் விழாவில் பிரதமராக மோடி பதவி ஏற்க இருப்பதாகவும், அவருடன் மந்திரிகளும் பதவி ஏற்பார்கள் என்றும் ஜனாதிபதி மாளிகை வெளியிட்ட செய்திக்குறிப்பில் அதிகாரப்பூர்வமாக தெரிவிக்கப்பட்டு உள்ளது.

இந்த நிலையில் மே 30-ம் தேதி நடைபெறும் பதவி ஏற்பு விழாவில் கலந்துக்கொள்ள ரஜினிகாந்துக்கு மோடி அழைப்புவிடுத்துள்ளார். நட்பு அடிப்படையில் நடிகர் ரஜினிகாந்துக்கு பிரதமர் மோடி அழைப்பு விடுத்துள்ளதாக தகவல் வெளியாகியுள்ளது. தர்பார் படப்பிடிப்புக்காக மும்பை செல்லும் ரஜினிகாந்த், 30 ஆம் தேதி மும்பையில் இருந்து டெல்லி சென்று மோடியின் பதவியேற்பு விழாவில் கலந்து கொள்வார் என்று தெரிகிறது.

நாடாளுமன்றத் தேர்தல் முடிவுகள் குறித்து தனது ரசிகர் மன்ற நிர்வாகிகள் சிலரை அழைத்து ஆலோசனை நடத்தியுள்ளார் ரஜனி. அப்போது, ஏற்கனவே சொன்னதுபோல் சட்டமன்றத் தேர்தலில் போட்டியிடுவது குறித்து விவாதித்துள்ளார். இந்த நிலையில் மோடி பதவியேற்புக்கு செல்லும் அவர், அங்கு அரசியல் கட்சி தொடங்குவது குறித்தும் ஆலோசனை நடத்துவார் என்று கூறப்படுகிறது. ஏற்கனவே தமிழகத்தில் பல்வேறு அரசியல் கட்சித் தலைவர்கள், நண்பர்கள், ஊடகத்தைச் சேர்ந்தவர் என பல்வேறு தரப்பினரிடம் கட்சி தொடங்குவது குறித்து ஆலோசித்தது குறிப்பிடத்தக்கது.


இந்தியர்களுக்கு பாதிப்பை ஏற்படுத்துகிற ‘எச்-4 விசா’ - டிரம்ப் நிர்வாகம் ஒப்புதல்

வாஷிங்டன்,

அமெரிக்காவில் நிரந்தர குடியுரிமை இன்றி, இந்தியர்கள் உள்ளிட்ட பல்வேறு நாட்டினர் ‘எச்-1’ பி விசா பெற்று வேலை செய்கிறார்கள். அவர்களது வாழ்க்கை துணைவர்களுக்கு ‘எச்-4’ விசா வழங்கி, அங்கு பணி ஆற்றுகிற திட்டத்தை ஒபாமா, ஜனாதிபதியாக இருந்தபோது கொண்டு வந்தார். ஆனால் தற்போதைய டிரம்ப் நிர்வாகம், அமெரிக்காவில் அமெரிக்கர்களையே பணி அமர்த்த வேண்டும் என்ற கொள்கையில் உறுதியாக உள்ளது.  இதன் காரணமாக ‘எச்-1’ பி விசாவில் பணியாற்றுகிற ஆண்களின் மனைவிகளுக்கும், பெண்களின் கணவர்களுக்கும் ‘எச்-4’ விசா வழங்கி பணி ஆற்றுகிற வாய்ப்பினை தட்டிப்பறிக்க முடிவு செய்து உள்ளது.

இது தொடர்பான ஒரு வழக்கு, அமெரிக்க பெடரல் கோர்ட்டில் நேற்று முன்தினம் விசாரணைக்கு வந்தது. அப்போது இது தொடர்பான முடிவு எடுக் கும் பணி இறுதிக்கட்டத்தில் உள்ளது என்று கோர்ட்டில் டிரம்ப் நிர்வாகம் (உள்நாட்டு பாதுகாப்பு துறை) ஒப்புக்கொண் டது. இறுதி முடிவு எடுத்த உடன், நிர்வாகம் மற்றும் பட்ஜெட் அலுவலகத்தின் பரிசீலனைக்கு அனுப்பப்படும் என கோர்ட்டில் தெரிவிக்கப்பட்டது.

ஒபாமா கொண்டுவந்த இந்ததிட்டம் பறிக்கப்பட்டுவிட்டால், இது இந்தியர்களுக்கு பெரும் பாதிப்பை ஏற்படுத்தும். இது தொடர்பாக அமெரிக்க நாடாளு மன்றத்தில் தாக்கல் செய்யப்பட்ட ஒரு அறிக்கையில், ‘எச்-4’ விசா பெற்று இருப்பவர்களில் 93 சதவீதம் பேர் இந்தியர்கள் என கூறப்பட்டு இருப்பது குறிப்பிடத்தக்கது.


`மக்களிடம் சென்றாலே, புகார் மனுக்கள்தான்!' - ஜெ.தீபா ஆதங்கம்

ஆர்.கே.நகர் இடைத்தேர்தலில் அ.தி.மு.க, தி.மு.க என பிரதான போட்டியாளர்களோடு தனித்துக் களம் காண்கிறார் ஜெ.தீபா. ' தொகுதி முழுக்க ஏரா ளமான பிரச்னைகள் இருக்கின்றன. இப்போதே மக்கள் என்னிடம் புகார் மனுக்களைக் கொடுக்கத் தொடங்கிவிட்டனர்' என்கிறார் இயல்பாக.

அ.தி.மு.க சார்பில் ஆர்.கே.நகரில் களம் இறங்கும் வேட்பாளர் யார் என்பது இன்னும் அறிவிக்கப்படவில்லை. தி.மு.க சார்பில் ஏற்கனவே களத்தில் நின்ற மருது கணேஷுக்கே வாய்ப்பு அளிக்கப்பட்டுள்ளது. தி.மு.க வேட்பாளருக்கு ஆதரவாக இந்திய கம்யூனிஸ்ட் கட்சி, வி.சி.க, முஸ்லிம் லீக் உள்ளிட்ட கட்சி கள் ஆதரவளித்துள்ளன. இரட்டை இலைக்கு எதிராக டி.டி.வி.தினகரனும் போட்டியிடுகிறார். இந்நிலையில், ' ஆர்.கே.நகர் தேர்தலில் கட்டாயம் போட்டி யிடுவேன்' என அறிவித்திருக்கிறார் ஜெ.தீபா.

அவரிடம் பேசினோம். “ ஆர்.கே.நகரில் ஏற்கனவே தீவிரமாக பிரசாரம் செய்திருக்கிறேன். அதேபோல், இந்தமுறையும் தீவிர பிரசாரம் செய்வேன். ஆர்.கே. நகர் தொகுதி மக்கள் என்னிடம் தொடர்ந்து புகார் கொடுத்து வருகின்றனர். அண்மையில் பெய்த மழையால் அங்கு சாலைகள் மோசமான நிலையில் இருக்கின்றன. அந்தநேரத்தில், நான் ஊரில் இல்லை. அதனால் என்னுடைய பேரவைத் தொண்டர்கள் சிலர் அங்கு சென்று மக்களுக்கு உதவினர். இதுபோன்று ஏராளமான பிரச்னைகள் அங்கு நிலவுகிறது. அனைத்தையும் சரி செய்வேன்" என்றார் உறுதியாக.


நில விற்பனையில் முறைகேடுகளா? நேசா கூட்டுறவு கழகப் பொறுப்பாளர்கள் மீது போலீஸ் புகார்

கோலகுபுபாரு,

இங்குள்ள அம்பாங் பிச்சா அருகே நேசா கூட்டுறவு கழகத்தின் கடனுதவி யின் மூலம் வாங்கப்பட்ட நிலத்தை விற்பனை செய்ததில் முறைகேடுகள் நடந்துள்ளதாக போலீஸ் புகார் செய்யப்பட்டதைத் தொடர்ந்து அதன்  தலைவரும் பொருளாளரும் நேற்று இங்குள்ள  மாஜிஸ்திரேட் நீதிமன்றத்தில் நிறுத்த ப்படுவதாக இருந்தது.

Read More: Malaysia Nanban Tamil Daily on 9.6.2018


நேதாஜி விமான விபத்தில் மரணமா..? ஆர்.டி.ஐ. பதிலுக்கு எதிர்ப்புத் தெரிவிக்கும் நேதாஜி குடும்பம்!

நேதாஜி மரணம்குறித்து, தகவல் அறியும் உரிமைச் சட்டம்மூலம் வெளியிடப்பட்ட பதிலுக்கு, நேதாஜி குடும்பத்தினர் கடும் எதிர்ப்புகளையும் கண்டனங் களையும் தெரிவித்துள்ளனர்.சுதந்திரப் போராட்ட வீரர் நேதாஜி, விமான விபத்தில் மறைந்துவிட்டார் எனக் கூறப்பட்டாலும், அவரது மரணத்திலுள்ள மர்ம முடிச்சுகள் இன்னும் அவிழ்க்கப்படவில்லை. விடை தெரியாத இந்தச் சர்ச்சைக்கு, அவ்வப்போது வலு சேர்ப்பது போல ரகசிய ஆவணங்களும் குறிப்புகளும் வெளியாகிய வண்ணம் இருந்தன. இந்நிலையில் ஆர்வலர் ஒருவர், நேதாஜி சுபாஷ் சந்திர போஸ் குறித்து தகவல் அறியும் உரிமைச் சட்டத்தில், கடந்த மாதம் கேள்வி ஒன்றை எழுப்பியுள் ளார். அதற்கு ஆர்.டி.ஐ., ‘சுபாஷ் சந்திர போஸ் 1945ஆம் ஆண்டு ஆகஸ்ட் 18ஆம் தேதி நடந்த ஒரு விமான விபத்தில் மரணமடைந்தார்’ என அரசின் கோப்புகளின் அடிப்படையில் தெரிவிப்பதாகப் பதிலளித்துள்ளது. அரசின் இந்தப் பதிலுக்கு சமூக ஆர்வலர்களும் நேதாஜியின் குடும்பத்தினரும் கடும் கண்டனங்களைத் தெரிவித்துவருகின்றனர். நேதாஜி மரணம்குறித்து, எந்தவொரு தகவலும் இதுவரை நிரூபிக்க முடியாத நிலையில்... அரசின் அலட்சியமான பதில், கடும் கண்டனத்துக்குரியது என நேதாஜியின் குடும்பத் தினருள் ஒருவரும் பா.ஜ.க-வின் தலைவருமான சந்திர குமார் போஸ் தெரிவித்துள்ளார்.


சிறுமியை சித்ரவதை செய்ததாக தனவல்லிமீது குற்றச்சாட்டு

பெட்டாலிங் ஜெயா, பூச்சோங்கில் கடந்த ஆண்டு ஒரு சிறுமியை சித்ரவதை செய்ததாக நேற்று பூச்சோங் செஷன்ஸ் நீதிமன்றத்தில் கொண்டுவரப்பட்ட குற்றச்சாட்டை 62 வயது மாது மறுத்து விசாரணை கோரியுள்ளார். வயதான மாது சிறுமியை பிரம்பால் அடிப்பதைக் காட்டும் வீடியோ படக்காட்சி அண்மையில்தான் சமூக ஊடகங்களில் வெளியிடப்பட்டது. அந்த ஆறு வயது சிறுமியின் முகம், உடம்பு, கை கால்களில் பிரம்பைக் கொண்டு அடித்து துன்புறுத்தியதற்காக வி.தனவல்லி என்ற அந்த மாதின் மீது சிறார் சட்டத்தின் 31 (1)(பி) பிரிவின் கீழ் குற்றஞ்சாட்டப்பட்டது. அந்த மூத்த பிரஜை அந்தச் சிறுமியின் பாட்டி என நம்பப்படுகிறது. வீடியோவில் பதிவு செய்யப்பட்ட அந்தக் குற்றச்செயலை தனவல்லி தாமான் பூச்சோங் பெர்டானாவில் கடந்த ஆண்டு செப்டம்பர் மாதம் புரிந்ததாக கூறப்படுகிறது.குற்றம் நிரூபிக்கப்பட்டால் அந்த மாதிற்கு அதிகபட்ச அபராதத் தொகையாக 50,000 வெள்ளி அல்லது அதிகபட்சம் 20 ஆண்டுச் சிறைத்தண்டனை அல்லது இரண்டும் விதிக்கப்படலாம். தனவல்லியிடம் குற்றப் பத்திரிகை தமிழில் வாசித்து காட்டப்பட்டது.செஷன்ஸ் நீதிமன்ற நீதிபதி முகமட் மொக்ஸானி மொக்தார் 10,000 வெள்ளி தனி நபர் ஜாமீனில் அனுமதித்தார். அடுத்த விசாரணைக்கான தேதியாக ஜூலை 14ஐ அவர் நிர்ணயித்தார்.குற்றம் கடுமையானது என்பதால் அந்த மூத்த பிர ஜைக்கு ஜாமீன் அனுமதிக்கக்கூடாது என்று துணை அரசு வழக்கறிஞர் (டிபிபி) சுலோஷனி விஜேந்திரன் இதற்கு முன்னர் நீதிமன்றத்திடம் கேட்டுக் கொண்டார். தனவல்லி நீதிமன்றத்தில் ஆஜராகாமல் இருப்பதற்கான வாய்ப்புகள் இல்லாததால் ஜாமீனை அனுமதிக்கும்படி வழக்கறிஞர் சுராஜ் சிங் நீதிமன்றத்தை கேட்டுக் கொண்டார்.ஒரு மாது சிறுமியை பிரம்பால் அடிப்பதற்கு முன்னர் அந்தச் சிறுமியை உணவு உட்கொள்ள விடாமல் தடுப்பதை கடந்த வார தொடக்கத்தில் வெளியான ஓர் இரண்டு நிமிட 49 வினாடி வீடியோவில் பதிவு செய்யப்பட்டிருந்தது. அந்தச் சிறுமியை தமிழில் ஏசியவாறே தொடர்ந்து பிரம்பால் அடித்ததுடன், அந்தச்சிறுமி சாப்பாட்டுத் தட்டில் இருந்து உணவை கொட்டி விட்டதாக வசை பாடினார். இந்த வீடியோ காட்சியைப் பார்த்த போலீசார் மறு நாளே அந்த மாதை கைது செய்தனர்.


வாக்குறுதிகளை நிறைவேற்ற கூடுதல் காலம் தேவை.

கோலாலம்பூர்,

பக்காத்தான் ஹராப்பானின் தேர்தல் வாக்குறுதிகளை நிறைவேற்ற 100 நாள் போதாது. கூடுதல் காலம் தேவை என்று  பிரதமர் துன் டாக்டர் மகாதீர் முகமட் நேற்று தெரிவித்தார். பதினான் காவது பொதுத் தேர்தலுக்கு முன்பு எங்களுக்கு  கிடைத்த தகவலின் அடிப்படையில் அந்த வாக்குறுதிகள் வழங்கப்பட்டன.

Read More: Malaysia Nanban Tamil Daily on 17.8.2018


தமிழ் பத்திரிகைகளுக்கு பக்கபலமாக ஜசெக.

பெட்டாலிங் ஜெயா,

தமிழ்ப்பத்திரிகைகளுக்கு பக்கபலமாக ஜசெக என்றுமே இருக்கும் என்று அதன் ஆலோசகர் லிம் கிட் சியாங் உட்பட இந்திய தலைவர்கள் ஒருமித்த குரலுடன் கூறினர்.தமிழ்ப்பத்திரிகைகளில் வெளிவரும் செய்திகளுக்கும் கேள்விகளுக்கும் சரியான பதில் களை சொல்லாமல் சம்பந்தப்பட்ட பத்திரிகை அலுவலகங் களுக்கு சென்று அராஜகத்தில் ஈடுபடுகின்றனர்.

மலேசிய நண்பன் அலுவலகத் தில் நுழைந்து ஒரு கும்பல் பல அட்டூழியங்களை செய்தது. அதே போன்ற சம்பவம் மற்றொரு பத் திரிகை அலுவலகத்திலும் நிகழ்ந்தது. இச்சம்பவங்களுக்கு அரசியல் தலைவர்கள் தான் முழு காரணம்.அரசியல் தலைவர்களின் இந்த அநாகரீகத்திற்கு ஜசெக என்றுமே துணைப் போகாது. ஜசெக என் றுமே தமிழ்ப்பத்திரிகைகளுக்கு தான் பக்கபலமாக இருக்கும் என்று சுங்கை சட்டமன்ற உறுப்பினர் சிவநேசன் கூறினார்.ஜசெக எனப்படும் ஜனநாயக செயல்முறை கட்சி உட்பட எதிர் கட்சிகளின் செய்திகள் கடந்த காலங்களில் பின்னாடி பக்கங்களில் தான் வரும்.

Read More: Malaysia Nanban News Paper on 27.10.2017


மோடி பதில் சொல்லியாக வேண்டும்!' - மு.க.ஸ்டாலின் காட்டம்

பண மதிப்பிழப்பின்  ஓராண்டு நிறைவை கறுப்பு தினமாக எதிர்க்கட்சிகள் நாடு முழுவதும் இன்று கடைபிடிக்கின்றன. தமிழகத்தில், தி.மு.க தன்னுடன் ஒருமித்த கருத்துடைய கட்சிகளுடன் இணைந்து, தமிழகத்தில் எட்டு மாவட்டங்களைத் தவிர்த்து, மற்ற மாவட்டத் தலைநகரங்களில் கண்டன ஆர்ப்பாட்டத்தை நடத்தின. மதுரை அண்ணா நகரில் நடந்த ஆர்ப்பாட்டத்தில், தி.மு.க செயல் தலைவர் ஸ்டாலின் கலந்துகொண்டார்.  முதலில், இந்த இடத்தில் ஆர்பாட்டம் நடத்த அனுமதி அளிக்காத காவல்துறை, நேற்று இரவு அனுமதி அளித்தது. இந்த ஆர்ப்பாட்டத்தில் கலந்துகொள்ள, மு.க.ஸ்டாலின் நேற்று மாலையே மதுரை  சென்றுவிட்டார்.

இன்று காலை, கறுப்புச் சட்டை அணிந்து, கட்சித் தொண்டர்களும் கூட்டணிக் கட்சியினரும் திரளாகக் கலந்துகொண்டனர். ஆர்ப்பாட்டத்தில் பேசிய மு.க.ஸ்டாலின், ''125 கோடி மக்களுக்குத் துன்பத்தை ஏற்படுத்திய இந்த நாள், கறுப்பு நாள். நள்ளிரவில் சுதந்திரத்தைப் பெற்ற நாம், தற்போது நள்ளிரவில் சுதந்திரத்தை இழந்து நிற்கிறோம். ஒட்டுமொத்த பணப்புழக்கத்தையும் முடக்கிய ஆட்சி, மோடி தலைமையிலான ஆட்சி. எந்தத் திட்டமிடலும் இல்லாமல், திடீரென்று பண மதிப்பிழப்பு நடவடிக்கையை அறிவித்தார்கள்.

அடுத்து, ஜி.எஸ்.டி-யால் வணிக சமூகத்தினர் பாதிக்கப்பட்டுள்ளனர். இதைக் கொண்டுவருவதற்கு முன் நான் அவகாசம் கேட்டேன். ஆனால் அவர்கள் தரவில்லை. மத்திய அரசின் வருவாய்த்துறை செயலாளர், ஜி.எஸ்.டி-யை மாற்றியமைக்க வேண்டும் என்று இப்போது கூறியுள்ளார் . தற்போது, குஜராத் தேர்தலுக்காக அதில் மாற்றம் கொண்டுவருவதாக மோடியும்  கூறியுள்ளார். மக்களைப் பாதிக்கும் எந்தத் திட்டத்தையும், எதற்கும் அஞ்சாமல் தி.மு.க எதிர்க்கும். மக்கள் பாதிக்கப்பட்டத்தற்கு மோடி பதில் சொல்லியே ஆக வேண்டும் '' என்று பேசினார்.


பேழைக்குள் பேனாவை வைத்த பேரன்! - மெரினாவில் நெகிழ்ச்சி சம்பவம்!

திமுக தலைவர் கலைஞரின் உடலை சந்தனப்பேழைக்குள் வைத்தவுடன் குடும்பத்தினர் ஒவ்வொருவராக இறுதி அஞ்சலி செலுத்தினர். அப்போது கனிமொழியின் மகன் சிறுவன் ஆதித்யாவும் கலைஞரின் உடலுக்கு இறுதி அஞ்சலி செலுத்தினார். அந்த சமயத்தில் கலைஞரின் சட்டைப் பையில் பேனா இல்லாமல் இருப்பதைப் பார்த்தார்.
உடனடியாக அருகில் நின்று கொண்டிருந்த ஒரு அதிகாரியிடம் உங்கள் பேனாவை தர முடியுமா என்று கேட்டுவாங்கியுள்ளார். பேனாவை வாங்கிய ஆதித்யா ’இந்தப் பேனா எனக்கு வேண்டும். திரும்ப தர முடியாது’ என அந்த அதிகாரியிடம் கூறியுள்ளார்.
இதற்கு அந்த அதிகாரி எதற்காக என்று தெரிந்துகொள்ளலாமா? என ஆதித்யாவிடம் கேட்டுள்ளார். அப்போது, ஆதித்யா ’என் தாத்தாவை வைத்துள்ள பேழைக்குள் இந்த பேனாவை வைக்கப்போகிறேன்". பேனாவும் எழுத்தும் தான் என் தாத்தாவின் அடையாளமே. அதன் மூலம் தான் இத்தனை கோடி தமிழக மக்களின் உள்ளங்களை தன் வசப்பட்டுத்தினார். அதனால் தான் இப்போது அவரது இறுதி அஞ்சலிக்கு லட்சக்கணக்கில் மக்கள் திரண்டிருக்கின்ற னர். பேனா எப்போதும் என் தாத்தாவை உருவகப்படுத்தும். எனவே இந்த பேனாவை அவர் உடல் தாங்கிய பேழைக்குள் வைக்கப்போகிறேன் என கூறி யுள்ளார்.

இதனை கேட்டு மகிழ்ச்சியடைந்த அதிகாரி, எனக்கு இதைவிட வேறு என்ன பாக்கியம் வேண்டும். இதன் மூலம் கிடைக்கும் சந்தோஷத்தை விட வேறு எதுவும் முக்கியம் இல்லை என தெரிவித்துள்ளார். பின்னர் அந்த அதிகாரி தான் கொடுத்த பேனாவை ஒரு போட்டோ எடுத்துக்கொள்கிறேன் என ஆதித்யாவிடம் கேட்டு கொண்டு படம் பிடித்துள்ளார். இந்த சம்பவம் அங்கு கூடியிருந்தவர்களை நெகிழ்ச்சியடையை செய்தது.

கலைஞரின் சட்டைப் பையில் எப்போதும் ஒட்டிக் கிடப்பது அவர் வழக்கமாகப் பயன்படுத்தும் வேலிட்டி ஏர்மெயில் பேனா மட்டும் தான். பேனா இல்லா மல் எப்போதும் கலைஞர் வீட்டை விட்டு வெளியே வரமாட்டார் என்பது குறிப்பிடத்தக்கது.


சேகர் ரெட்டியுடன் தொடர்பில் இருந்தவர்கள் பயப்படுகிறார்கள்..!

அடையாறில் இருக்கும் தனது வீட்டில், ஆதரவு எம்எல்ஏ-க்களுடன் ஆலோசனை நடத்தினார், டி.டி.வி.தினகரன். அதில், கிட்டத்தட்ட ஆறு எம்எல்ஏ-க்கள் கலந்துகொண்டதாகத் தகவல் தெரிவிக்கப்பட்டுள்ளது. இந்த நிலையில், ஆலோசனைக் கூட்டத்தில் பங்கேற்ற எம்எல்ஏ வெற்றிவேல், கூட்டத்துக்குப் பின்னர் செய்தியாளர்களைச் சந்தித்தார். அப்போது அவர், 'யாரெல்லாம் சேகர் ரெட்டியுடன் தொடர்பில் இருந்தார்களோ, அவர்களெல்லாம் இப்போது பயத்தில் என்னென்னவோ செய்கிறார்கள்' என்று கூறியுள்ளார். மேலும், 'முன்னாள் முதலமைச்சர் ஓ.பன்னீர்செல்வம் ஒன்றுபடத் தயார் என்று தகவல் கொடுக்கிறார். உடனே, அமைச்சர்கள் கூட்டம் நடத்துகின்றனர். 30 அமைச்சர்கள் மட்டும் அ.தி.மு.க இல்லை. டி.டி.வி.தினகரனை எதிர்க்கும் அமைச்சர்கள், கட்சியிலிருந்து நீக்கப்படுவார்கள். முன்னர் செய்த தவறு களுக்குப் பயந்து இப்படி ஒரு திடீர் முடிவை எடுத்துள்ளனர். சேகர் ரெட்டியுடன் தொடர்பில் இருந்தவர்கள் எல்லாம் பயப்படுகிறார்கள். அனைத்து உண்மைகளையும் சீக்கிரம் வெளிப்படுத்துவேன். நாளை தினகரன் தலைமையில் ராயப்பேட்டையில் இருக்கும் கட்சியின் தலைமையகத்தில் கூட்டம் நடைபெற உள்ளது.' என்று தெரவித்துள்ளார்.


சொல்கின்றேன்! பா.ஜ.க வின் பாசிச ஆட்சி ஒழிக! - ஸ்டாலின்

தூத்துக்குடி விமான நிலையத்தில் நேற்று (3-09-2018) பா.ஜ.க தலைவர் திருமதி தமிழிசை சவுந்தரராஜன் முன்பு, “பா.ஜ.க வின் பாசிச ஆட்சி ஒழிக!” என்று முழக்கமிட்டதால் மாணவி சோபியாவை கைது செய்யப்பட்டு சிறையில் அடைக்கப்பட்டு இருந்ததற்கு , தி.மு.கழகத் தலைவரும், சட்டமன்ற எதிர்க்கட்சித் தலைவருமான மு.க.ஸ்டாலின்  கடும் கண்டனம் தெரிவித்துள்ளார்.

இதுகுறித்து அவர் தனது ட்விட்டர் பக்கத்தில் வெளியிட்டுள்ள பதிவின் விவரம் பின்வருமாறு:’’ஜனநாயக விரோத - கருத்துரிமைக்கு எதிரான தமிழக அரசின் இந்த நடவடிக்கை கடும் கண்டனத்துக்குரியது! உடனடியாக அவரை விடுதலை செய்ய வேண்டும்!

அப்படி சொல்பவர்களை எல்லாம் கைது செய்வீர்கள் என்றால் எத்தனை இலட்சம் பேரை சிறையில் அடைப்பீர்கள்? நானும் சொல்கின்றேன்! “பா.ஜ.க வின் பாசிச ஆட்சி ஒழிக!”


பூச்சோங் மூவிடா கிளப்பின் மீது  குண்டு வீசிய கும்பலைச் சேர்ந்தவன் கைது!

ஐஎஸ் அமைப்புடன் தொடர் புடையவர்கள் என்ற சந்தேகத்தின் அடிப்படையில் 9 நபர்களை புக்கிட் அமான் பயங்கரவாத ஒழிப்புப் பிரிவின் போலீஸ் அதி காரிகள் கைது செய்துள் ளனர். கடந்த மார்ச் 15ஆம் தேதி முதல் 21ஆம் தேதி வரை சிலாங்கூர், பேரா, கெடா, கிளந்தான், ஜொகூர் ஆகிய மாநிலங்களில் அவ்வதிகாரிகள் அதிரடி சோதனை நடவடிக்கையில் ஈடுபட்டனர். இச்சோதனை நடவடிக்கையின் போது சந்தேகத்தின் அடிப்படையில் அந்த 9 நபர்களை அதிகாரிகள் கைது செய்து சிறையில் அடைத்துள்ளனர் என்று தேசிய போலீஸ்படைத் தலைவர் டான்ஸ்ரீ காலிட் அபு பக்கார் நேற்று கூறினார். மார்ச் 15ஆம் தேதி சிலாங்கூர் கிள்ளானில் மேற்கொண்ட முதல் சோதனை நடவடிக்கை யின் போது ‘காகாக் ஈத்தாம்’ எனும் கும்பலைச் சேர்ந்த 27 வயது ஆடவனை போலீசார் கைது செய்தனர். கடந்தாண்டு ஜூன் மாதத்தில் பூச்சோங் மூவிடா கிளப்பின் மீது கையெறி குண்டு வீசிய சம்பவத்திற்கும் இக்கும்பலுக்கும் தொடர்புள் ளது என்று அவர் தெரிவித்தார். மார்ச் 16ஆம் தேதி கூலிம் கெடா, ஈப்போ பேரா ஆகிய இடங்களில் மேற்கொண்ட இரண்டாவது சோதனை நடவடிக்கையின் போது 37 வயது, 39 வயதுடைய இருவரை போலீசார் கைது செய்துள்ளனர். இதில் ஒருவர் ஆரம்பப் பள்ளியின் ஆசிரியர் ஆவார். இவர் ஐஎஸ் அமைப்பு குறித்து பல தகவல்களை முகநூலில் பரப்பியுள்ள ஆதாரம் போலீசுக்கு கிடைத்துள்ளது.அதே வேளையில் மற்றொருவர் ஐஎஸ் அமைப்புக்கு ஆதரவாக இந்நாட் டில் செயல்பட்டு வந்துள்ளார் என்று அவர் குறிப்பிட்டார். மார்ச் 17ஆம் தேதி 21 வயது, 28 வயதுடைய இரு ஆடவர் களை போலீசார் கைது செய் தனர். இவர்களில் ஒருவர் சாப் பாட்டுக் கடையிலும், மற்றொரு வர் கால்நடை விற்பனைக் கடையிலும் பணியாற்றி வந்துள்ளனர்.இதில் சாப்பாட்டுக் கடையில் பணியாற்றி வந்த ஆடவர் தாப்பா போலீஸ் நிலையத்தின் மீதே தாக்குதல் நடத்துவதற்கு திட்டமிட்டுள்ளார். மேலும் இவர் இந்தோனேசியாவில் உள்ள ஐஎஸ் அமைப்புடன் தொடர்பு கொண்டு வெடி குண்டுகளைப் பெறுவதற்கும் முயற்சிகளை மேற்கொண்டு வந்துள்ளார். இதே போன்று கோலக் கிராய், கோத்தா பாரு, சிகாமட் ஆகிய இடங்களில் இருந்தும் பலர் கைது செய்யப்பட்டுள்ளனர். இவர்கள் அனைவரும் ஐஎஸ் அமைப்புடன் தொடர்புடையவர் கள் என்று டான்ஸ்ரீ காலிட் அபு பக்கார் செய்தியாளர்களிடம் கூறினார். குற்றவியல் சட்டம் மற்றும் பயங்கரவாத சட்டத்தின் கீழ் அவர்கள் அனைவரும் தடுத்து வைக்கப்பட்டுள்ளனர் என்பது குறிப்பிடத்தக்கது.


மாணவர்களின் கல்வி உதவித் தொகையை குறைப்பதா?

காப்பாரில் உள்ள ஒரு கல்லூரிக்கு எதிராக இந்திய மாணவர்கள் செய்துள்ள போலீஸ் புகாரைத் தொடர்ந்து செடிக் எனப்படும் இந்திய சமூகப் பொரு ளாதார மேம்பாட்டுப் பிரிவின் அதிகாரிகள் நேற்று காலையில் அந்த கல்லூரியில் அதிரடி விசாரணையில் இறங்கினர். செடிக் பயிற்சித் திட் டத்தின் கீழ் அந்த கல்லூரி ஒவ்வொரு மாதமும் தங்களுக்கு வழங்க வேண்டிய 400 வெள்ளி அலவன்ஸ் தொகையை திடீரென்று பாதியாக குறைத்ததால் பாதிக்கப்பட்ட இந்திய மாணவர்கள் அந்த கல்லூரிக்கு எதிராக நேற்று முன்தினம் காப்பார் போலீஸ் நிலையத்தில் புகார் செய்துள்ளனர். அரசாங்கத்தின் இந்த இலவச தொழில் திறன் பயிற்சித் திட்டத்திற்கு ஒவ்வொரு மாதமும் 400 வெள்ளி படித் தொகை வழங்கப்படும் என்று அக்கல்லூரி உறுதி அளித்த பின்னர் திடீரென்று அந்த படித் தொகையை 200 வெள்ளியாக குறைத்துவிட்டதாகக் கூறி இந்திய மாணவர்கள் அந்த கல்லூரி நிர் வாகத்திற்கு எதிராக போலீஸ் புகார் செய்து இருந்தனர். இதன் தொடர்பில் தங்களின் செடிக் அதிகாரிகள் அந்த கல்லூரிக்கு சென்று அதிரடி நடவடிக் கையை மேற்கொண்டனர் என்று இந்திய சமூகப் பொருளாதார மேம்பாட்டுத் திட்டப் பிரிவின் (செடிக்) பேராசிரியர் டத்தோ டாக்டர் என்.எஸ். ராஜேந்திரன் தெரிவித்தார். இதன் தொடர்பில் காப்பார் கல்லூரியில் தங்கள் அதிகாரிகள் மேற்கொண்டுள்ள நடவடிக்கை குறித்து அவர் வெளியிட்டுள்ள அறிக்கை வருமாறு:- செடிக் மானியம் பெறும் கல்லூரி ஒன்று நடத்தி வரும் பயிற்சித் திட்டத்தில் கலந்து கொண்ட மாணவர்களின் உரிமை பறிபோனதாக வெளி வந்த புகாரைத் தொடர்ந்து இந்திய சமூகப் பொருளாதார மேம்பாட் டுப் பிரிவு (செடிக்) அதிரடி நடவடிக்கை மேற்கொண்டு வருகின்றது. நேற்று காலை செடிக் அதிகாரி அக்கல்லூரிக்கு வருகை புரிந்து, அந்தக் கல்லூரி நடத்துநர், மாணவர்கள் மற்றும் பெற்றோர்களிடையே விசாரணை மேற்கொண்டார். செடிக் திட்டத்தின் கீழ் மாணவர்களுக்குப் படித் தொகையாக மாதந்தோரும் வெ.400 வழங்கப்பட வேண்டும். இந்தத் தொகை மாணவர்களின் தங்கும் வசதி, உணவு மற்றும் கைச் செலவுகளுக்காகப் பயன்படுத்தப்பட வேண்டும். இந்த வசதிகளை மாணவர்களுக்கு ஏற்படுத்தித் தரும் கல்லூரிகள் ஒரு குறைந்த பட்ச கட்டணத்தைப் பிடித்தம் செய்வதற்கு அனுமதி உண்டு. ஆகவே, மாணவர்களுக்கு முறையே சேர வேண்டிய படித் தொகை அவர்களைச் சென்றடை வதைச் செடிக் உறுதி செய்யும். செடிக் - இன் அனுமதி இன்றி மேன்மிச்சமாக வழங்கப்படும் பிரத்தியேகத் திட்டங்களுக்கும் அதன் கட்டணமாகப் பிடித்தம் செய்யப்படும் வெ.200க்கும் செடிக் பொறுப்பேற்காது. எனினும், செடிக் அந்த கல்லூரி குறித்து முழுமையாக ஆய்வு செய்து தேவையான நடவடிக்கை களை எடுக்கும் என்று டத்தோ டாக்டர் என்.எஸ்.ராஜேந்திரன் தனது அறிக்கையில் குறிப்பிட்டுள்ளார்.


அடையாள அட்டை தொலைத்தால் வெ.1000 வரை அபராதம்!

காணாமல் போகும் அடையாள அட்டைக்கு பதிலாக புதிய அடையாள அட்டையைப் பெறுவதற்கான அபராதம் அதிகரிக்கப்பட்டிருப்பது குறித்து பல தரப் பினரிடையே அதிருப்தி நிலவி வருகிறது. மக்களுக்கு மேலும் சுமையை ஏற்படுத்தும் வகையில் அபராதம் அதிகப்படியாக உயர்த்தப்பட்டிருப்பதை பலர் சாடி வருகின்றனர். இந்நிலையில், மக்களிடையே விழிப்புணர்வை அதிகரிக்கச் செய்ய அரசாங்கம் மேற்கொண்டிருக்கும் புதிய அணுகுமுறைதான் இது என உள்துறை துணை அமைச்சர் டத்தோ நோர் ஜஸ்லான் முகமட் கருத்துரைத்தார். அபராதம் உயர்த்தப்பட்டிருப்பது குறித்து பல தரப்பு அதிருப்தி தெரிவித்திருக்கும் நிலையில், அவர் மேலவையில் இது தொடர்பில் விளக்கம் அளித்துள்ளார். முக்கிய ஆவணங்களை பத்திரப்படுத்தி வைத்துக் கொள்ள வேண்டிய கட்டொழுங்கை மலேசியரிடையே ஊக்குவிக்க அபராதம் அதிகரிக்கப்பட்டிருப்ப தாக அவர் சொன்னார். அலட் சியத்தினால் அடையாள அட் டையை தொலைத்தவர்களுக்கு முதல் கட்டமாக வெ.100 அபராதம் விதிக்கப்படுகிறது. இரண்டாம் முறை அத்தவறு நேர்ந்தால் இதற்கு முன் வெ.200 வெள்ளி அபராதம் விதிக்கப்பட்ட வேளையில், தற்போது அது வெ.300-ஆக உயர்த்தப் பட் டுள்ளது. மூன்றாவது முறை அல்லது அதற்கு மேல் அடையாள அட் டையைத் தொலைப்ப வர்களுக்கு இதற்கு முன் 300 வெள்ளி அபராதம் விதிக்கப் பட்ட நிலை யில், அண்மை யில் அது ஆயிரம் வெள்ளியாக உயர்த்தப்பட்டது. இது மிகவும் அதிகம் எனவும் பெரும் சுமையை ஏற்படுத்துவதாக வும் மக்கள் குமுறத் தொடங்கியுள்ளனர். மக்களின் வாழ்க்கைச் செல வின சுமையில் மேலும் சிரமத்தை ஏற்படுத்தும் வகையில் இது அமைந்திருப்ப தாக பல தரப்பு கருதுகிறது. மற்றுமொரு நிலவரத்தில், குடியுரிமையைக் கொண்டிராத சிறார்கள் விவகாரத்திற்கு தீர்வு காணும் சிறந்த அணுகு முறையை அரசாங்கம் ஆராய்ந்து வருவதாக ஜஸ்லான் தெரிவித்தார்.


நிறுவனங்கள் மீட்சி பெற உதவும் வங்கிகள் வழியான சிறப்பு நிவாரண நிதி

கோலாலம்பூர், ஜூலை 5-

கோவிட்-19 நடமாட்டக் கட்டுப்பாட்டின் காரணமாக பெரும் பாதிப்பை எதிர்நோக்கியுள்ள சிறிய மற்றும் நடுத்தர தொழில் நிறுவனங்களுக்கு உதவும் வகையில் பெஞ்சானா எஸ்.எம்.இ. நிதியுதவி
(Penjana SME Financing)
திட்டத்தை அரசாங்கம் அறிமுகம் செய்துள்ளது. வங்கிகளின் பங்களிப்பைக் கொண்ட இத்திட்டத்திற்காக, கடன்களைத் திருப்பிச் செலுத்துவதற்கு வழங்கப்பட்டுள்ள ஆறு மாத கால அவகாசம் மட்டுமின்றி, எஸ்.எம்.இ. நிறுவனங்களுக்கு உதவும் வகையில் கூடுதலாக 200 கோடி வெள்ளி ஒதுக்கீட்டையும் வங்கிகள் செய்துள்ளன.

எஸ்.எம்.இ. நிறுவனங்கள் தொடர்ந்து நிலைத்திருக்க உதவும் பொருட்டு 3.5% என்ற வட்டி விகிதாச்சாரத்தில் கூடுதலாக 200 கோடி வெள்ளியை வங்கிகள் வழங்கும் என பிரதமர் டான்ஸ்ரீ மொகிதீன் யாசின் அண்மையில் அறிவித்திருந்தது குறிப்பிடத்தக்கது. இது எஸ்.எம்.இ. சிறப்பு நிவாரண நிதியாகும். ஒவ்வோர் எஸ்.எம்.இ. நிறுவனத்திற்கும் தலா 500,000 வெள்ளி வரையில் அதிகபட்சம் கடனுதவி வழங்குவதே இந்த நிதியுதவித் திட்டத்தின் நோக்கமாகும். உள்நாட்டில் பல்வேறு வங்கிகள் இச்சலுகையை வழங்குகின்றன. அந்த வகையில்,  நாட்டின் முன்னணி வங்கிகளில் ஒன்றான ஆர்.எச்.பி. வங்கி மூலமாக இந்த நிதியுதவியைப் பெற்றுள்ள நிறுவன உரிமையாளர்கள் சிலரின் கருத்துகளை கேட்டறிந்துள்ளோம்.

நாட்டின் மேம்பாட்டிலும் வளர்ச்சியிலும் எஸ்.எம்.இ. நிறுவனங்களின் பங்களிப்பு அளப்பரியது. கடந்த மார்ச் 18 ஆம் தேதி நடமாட்டக் கட்டுப்பாடு அமலாக்கம் கண்டபோது எஸ்.எம்.இ. நிறுவனங்களும் தங்கள் தொழில் நடவடிக்கைகளை சிறிது காலம் நிறுத்திவைக்க வேண்டிய கட்டாயம் ஏற்பட்டது.வருமானம் பெருமளவு பாதிக்கப்பட்ட இந்நிலையிலிருந்து மீண்டு வருவதற்கு வங்கி மூலமாக அரசாங்கம் வழங்கியுள்ள நிதி உதவிகள் பேருதவியாக இருந்தன என்று அந்நிறுவன உரிமையாளர்கள் கூறுகின்றனர்.

காக்கிதாங்கான் டாட் காம்
(kakitangan.com)
எனும் இணைய அகப்பக்கத்தை தோற்றுவித்த எஃபொன் கூ கியோக்
(Effon Khoo Giok Hong)
 மலேசிய நண்பனுடனான நேர்காணலில் தனது அனுபவங்களைப் பகிர்ந்து கொண்டார்.
மனித வளம் தொடர்பான சேவைகளை எஸ்.எம்.இ. நிறுவனங்களுக்கு வழங்குவது இந்நிறுவனத்தின் பிரதான பணியாகும். அரசாங்கத்தின் சிறப்பு நிவாரண நிதியை ஆர்.எச்.பி. வங்கியின் மூலமாக தாங்கள் பெற்றதாகக் கூறுகிறார் கோஸ்ட்டல் ஹெக்டர் செண்டிரியான் பெர்ஹாட் நிறுவனத்தைச் சேர்ந்த எஃபொன் கூ.  காக்கிதாங்கான் டாட் கொம் என்ற மென்பொருளை எங்கள் நிறுவனம் தயாரித்துள்ளது. மலேசியாவில் உள்ள எஸ்.எம்.இ. நிறுவனங்களை ஆய்வு செய்வது தொடர்பானது. சம்பந்தப்பட்ட நிறுவனங்களின் பணியாளர்கள் விடுமுறைக்காக விண்ணப்பம் செய்வது, இழப்பீடுகள் பெறுவது தொடர்பான சேவைகள் இதில் அடங்கும். முக்கியமாக, சம்பள பட்டியலை தயார் செய்வது இதில் உள்ளடங்கும். சம்பள மென்பொருள் இதில் பிரதானமானது. மலேசியாவில் ஆயிரக்கணக்கான எஸ்.எம்.இ. நிறுவனங்களுக்கு எங்களின் சேவைகள் சென்றடைகின்றன.

நடமாட்டக் கட்டுப்பாடு அமலாக்கத்தில் இருந்த போது எங்கள் வாடிக்கையாளர்கள் பலரும் கடுமையான பாதிப்பை எதிர்நோக்கினர். சிலர் சம்பளக் குறைப்பைச் செய்தனர், சிலர் நிறுவனங்களை மூட வேண்டிய சிரமமான சூழ்நிலைக்கும் தள்ளப்பட்டனர். அவர்களுக்கு எங்கள் நிறுவனம் வாயிலாக பல்வேறு சலுகைகளை வழங்கி வருகிறோம். இதன் காரணமாக இவ்வாண்டு மட்டும் எங்கள் நிறுவனத்திற்குச் சேர வேண்டிய மூன்று மாதங்களுக்கான வருமானத்தை நாங்கள் தள்ளுபடி செய்ய வேண்டியிருந்தது.

இந்த வேளையில் அரசாங்கத்தின் சிறப்பு நிவாரண நிதி எங்களுக்கு கிடைப்பதில் உதவிய ஆர்.எச்.பி. வங்கிக்கும் அரசாங்கத்திற்கும் நன்றி சொல்ல விரும்புகிறேன். இந்நிதிக்காக விண்ணப்பம் செய்து, அதை முறையாக செயல்படுத்துவதில் அவ்வங்கிப் பணியாளர்கள் உதவிகளைச் செய்துள்ளனர். தற்போது நாங்கள் மீண்டும் எங்கள் நடவடிக்கைகளை தொடர்ந்து மேற்கொள்ள முடிகிறது என எஃபொன் கூ மேலும் கூறினார். இந்நிறுவனம் தற்போது 25 பணியாளர்களைக் கொண்டுள்ளது. பிரிஹாத்தின் கீழ் இந்த பணியாளர்களுக்கு சம்பள உதவித் திட்டத்திற்கு தாம் விண்ணப்பம் செய்ததாகவும் அவர் சொன்னார். அரசாங்கத்தின் சிறப்பு நிவாரண திட்டம் மற்றும் பிரிஹாத்தின் வாயிலாக இவரின் நிறுவனம் நிதி உதவிகளைப் பெற்றிருப்பது குறிப்பிடத்தக்கது.

  டிரெவல் படி ஹொலிடேய்ஸ் நிறுவனம் அரசாங்கத்தின் சிறப்பு நிவாரண நிதியின் கீழ் நன்மைகளைப் பெற்ற மற்றொரு நிறுவனம் டிரெவல் படி ஹொலிடேய்ஸ் செண்டிரியான் பெர்ஹாட் ஆகும். இதன் இயக்குநர் பரமேஸ்வரி கிருஷ்ணன் தனது நிறுவனம் எவ்வாறு மீட்சிப்பெறுகிறது என்பதை விளக்குகிறார்.  நாட்டில் மிகவும் மோசமான பாதிப்பை எதிர்நோக்கிய நிறுவனங்கள் சுற்றுலா சம்பந்தப்பட்டவை என்றால் மிகையாகாது. எங்கள் நிறுவனம் கடந்த 5 ஆண்டுகளாக சுற்றுலா துறையில் ஈடுபட்டு வருகிறது. நடமாட்டக் கட்டுப்பாடு தொடங்குவதற்கு முன்னதாக எங்கள் நிறுவனத்தின் நடவடிக்கைகள் கடந்த பிப்ரவரி மாதத்துடன் முட்டுக்கட்டை நிலையை அடைந்தது. அதன் பிறகு, உள்ளூர், வெளியூர், வெளிநாட்டு சுற்றுலாக்களுக்கு முற்றுப்புள்ளி வைக்கப்பட்டது.

நிறைய வகையில் நாங்கள் பாதிக்கப்பட்டோம். எங்கள் நிறுவனத்தின் நடவடிக்கைகள் முற்றாக ஸ்தம்பித்த நிலையில் மாற்று வழி என்ன, எப்படி இதிலிருந்து மீள்வது, செலவுகளைக் குறைத்து எவ்வாறு சமாளிப்பது என்பன போன்ற கேள்விகள்தான் தொக்கி நின்றன. அப்போதுதான் அரசாங்கம் அதன் முதலாவது பொருளாதார மீட்சித் திட்டத்தை அறிவித்திருந்தது. உடனே ஆர்.எச்.பி. வங்கியின் வாயிலாக அத்திட்டத்திற்கு விண்ணப்பம் செய்தோம். ஆர்.எச்.பி. வங்கி எங்களுக்கு அதிகமான உதவிகளை வழங்கியது என்பது குறிப்பிடத்தக்கது.

அதன் அதிகாரிகள் நேரடியாக எங்கள் அலுவலகத்திற்கு வந்து இந்த சிறப்பு நிவாரண உதவித்திட்டம் பற்றி விளக்கம் அளித்து, பாரங்களை பூர்த்தி செய்வது முதல் அனைத்து உதவிகளையும் நல்கினர். ஒரே மாதத்தில் உதவியும் கிடைத்தது என பரமேஸ்வரி கூறினார். எங்கள் நிறுவனம் மொத்தம் 25 பணியாளர்களைக் கொண்டுள்ளது. வெளிநாடுகளில் 5 விற்பனை முகவர்களை வைத்திருக்கிறோம். அங்கும் அலுவலகங்கள் உள்ளன. மலேசியாவில் மொத்தமாக 20 பணியாளர்கள் உள்ளனர்.

மொத்தம் 18 பேர் அமரக்கூடிய வேன்கள் உட்பட 8 வேன்கள், 44 பேர் அமரக்கூடிய பஸ் வசதிகள் எங்களிடம் உள்ளன. நாடு முழுவதும் மிகச் சிறந்த சலுகைகளுடன்  சுற்றுலா திட்டங்களை வெளிநாட்டினருக்கும் உள்நாட்டினருக்கும் வழங்கி வருகிறோம். பல்வேறு சுற்றுலா தலங்களுக்கான நுழைவுச் சீட்டுகளை மொத்தமாக வாங்கி அவற்றைப் பயன்படுத்த முடியாமல் போய்விட்டது. இந்த இழப்புகளை எவ்வாறு ஈடு செய்வது? எங்கள் பணியாளர்களை எப்படி தக்க வைப்பது என்பதையெல்லாம் யோசிக்க வேண்டியிருந்தது.

அரசாங்கம் கொடுக்கும் சம்பள உதவித் திட்டம் வாயிலாக பணியாளர்களுக்குச் சேர வேண்டியதைக் கொடுத்து விட்டு அவர்களை தற்காலிகமாக வேலையிலிருந்து நீக்கும் நடவடிக்கையை எடுக்க வேண்டியதாயிற்று. எங்களுக்கு தனிப்பட்ட முறையில் தேவையில்லாத செலவுகளையும் குறைக்க வேண்டிய சூழ்நிலை ஏற்பட்டது. கடன்களை திருப்பிச் செலுத்துவதில் வங்கிகள் ஆறு மாதம் அவகாசம் வழங்கின. அந்த வகையில் இரண்டு வேன்களைப் பற்றி கவலை இல்லாமல் போனது.

ஆனால், மற்ற வாகனங்கள் அனைத்தும் நிதி நிறுவனங்களின் பிடியில் இருந்தன. எங்களுக்கு வழங்கப்பட்டதோ நான்கு மாத அவகாசம், கூடுதல் வட்டி. எப்படி சமாளிப்பது? அரசாங்கம் இதுபோன்ற சூழ்நிலைகளை கவனத்தில் கொண்டு மாற்று நடவடிக்கைகளை எடுக்க வேண்டும் என பரமேஸ்வரி வலியுறுத்தினார். அரசாங்கத்தின் இரண்டாவது பொருளாதார மீட்சித் திட்டத்தில் பணியாளர்களை மீண்டும் வேலைக்கமர்த்தும் ஒரு சலுகை வழங்கப்பட்டுள்ளது. இதன் கீழ், 5 டிரைவர்களை மீண்டும் வேலைக்கு எடுத்து சொக்சோவில் அவர்களுக்கான சம்பளத்திற்காக விண்ணப்பம் செய்து, விரைவு அஞ்சல் (கூரியர்) சேவைகளைத் தொடங்கினேன். தற்போது உள்ளூர் சுற்றுப்பயணங்களுக்காக சிறப்பான சலுகைகளைத் தாங்கள் அறிமுகம் செய்திருப்பதாக அவர் சொன்னார்.

இதர பல்வேறு நிகழ்ச்சிகளையும் இவரின் நிறுவனம் தயாரித்து வருகிறது. பிரிஹாத்தின், பெஞ்சானா ரூபத்தில் அரசாங்கம் வழங்கும் உதவிகளுக்கு இவர் நன்றி தெரிவித்துக் கொண்டார்.